იან კელი: მხარეებმა ტემპერატურა უნდა დაწიონ, მოლაპარაკება განაახლონ და გამოსავალი მონახონ საპროტესტო დემონსტრაცია თბილისში, 8 ნოემბერი, 2020, როიტერი/ირაკლი გედენიძის ფოტო ამერიკის ყოფილი ელჩი საქართველოში იან კელი ამბობს, რომ სიტუაციიდან გამოსავლის მონახვა უფრო მეტად მთავრობის პასუხისმგებლობაა, თუმცა ის ორივე მხარეს მოუწოდებს, ტემპერატურა დაწიონ და ყველაფერი გააკეთონ იმისთვის, რომ კრიზისდან გამოსავალი მოინახოს. ის ასევე ამბობს, რომ ერთპარტიული პარლამენტი და მიმდინარე ქაოსი საქართველოს საერთაშორისო იმიჯს მნიშვნელოვნად აზიანებს. იან კელის "ამერიკის ხმის" ჟურნალისტი ია მეურმიშვილი ესაუბრა. აშშ-ის ყოფილი ელჩი საქართველოში იან კელი ბატონო იან, დიდი მადლობა ჩვენთვის დრო რომ გამონახეთ. საქართველოში მიმდინარე მოვლენებს ახლოს აკვირდებით. ვიდრე დეტალებზე გადავალთ, როგორ აფასებთ ამ ბოლო მოვლენებს, თქვენი აზრით, რა ხდება? პირველ რიგში მადლობა მოწვევისთვის. მართალი ხართ, საქართველოში მიმდინარე მოვლენებს ვაკვირდები და ის, რაც გუშინ მოხდა კვირების განმავლობაში მიმდინარე პოლარიზაციის და დიალოგის ნაკლებობის შედეგია მთავრობასა და ოპოზიციას შორის. ორივე მხარემ უნდა შეაფასოს პრიორიტეტები. პრიორიტეტი მრავალპარტიული პარლამენტის ქონაა. არ შეიძლება გარიყო ქვეყანაში ამომრჩევლის, დაახლოებით, 45 პროცენტი და გქონდეს პარლამენტი, სადაც ოპოზიციური პარტიები წარმოდგენილი არ არის. ყველამ ამაზე უნდა გააკეთოს ფოკუსი. არავინ უნდა გააკეთოს არაფერი ისეთი, რაც დააყოვნებს ან დააზიანებს ამ დიალოგს. დიალოგი ჩიხშია. განსაკუთრებით ახლა, როცა ბატონი ღარიბაშვილი იქნება პრემიერ-მინისტრი. რას ფიქრობთ, რა უნდა მოხდეს სტატუს კვოს შესაცვლელად? კორტნი: დეესკალაციისთვის დიალოგი უნდა შედგეს მე ამერიკის მთავრობის პოზიციას აღარ წარმოვადგენ. ამერიკაში და ევროპაში საქართველოს მეგობრებს სურთ, რომ საქართველოს ჰქონდეს ნათელი მომავალი. ამ პერსპექტივაში ვგულისხმობ დასავლურ თანამეგობრობაში მეტად ინტეგრაციას. გამომდინარე იქიდან, რომ ეს საქართველოს როგორც მთავრობაში, ასევე ოპოზიციაში პოლიტიკური ლიდერების და დასავლეთის საერთო ინტერესია, ვფიქრობ მნიშნველოვანია ამერიკამ, ევროკავშირმა და დასავლეთმა ზოგადად, დადებითი როლი ვითამაშოთ დაძაბულობის შემცირების მცდელობაში, მოვუწოდოთ მხარეებს მოლაპარაკებისკენ წინაპირობების გარეშე. ამ სიტუაციიდან გამოსავალი უნდა გამოინახოს. სტატუს კვო, ერთპარტიული პარლამენტი მიუღებელია ნებისმიერ შემთხვევაში, განსაკუთრებით ისეთ ქვეყნისთვის, რომელიც დასავლური ქვეყნების თანამეგობრობის წევრობა სურს. ამ თემაზე მთავრობა დათმობებზე წასვლას, როგორც ახლა ჩანს, არ აპირებს. აქ ისიც უნდა დავამატოთ, რომ ოპოზიციას აქვს წინაპირობები მოლაპარაკებებში, თუმცა მთავრობას მეტი პასუხისმგებლობა ეკისრება. რას ფიქრობთ, რა გავლენა შეიძლება ჰქონდეს მიმდინარე მოვლენებს საქართველოს საერთაშორისო იმიჯზე? თქვენ მართალს ბრძანებთ. მთავრობას მეტი პასუხისმგებლობა ეკისრება. ეს იმის გამო, რომ მთავრობას აქვს ძალაუფლება და რესურსი, რომელიც ხელისუფლებაში ყოფნას მოჰყვება. სწორედ მთავრობის პასუხისმგებლობაა იმის თქმა, რომ ქართველების მიერ ერთპარტიული სიტუაციის გადაჭრა ქვეყნის პრიორიტეტია. შედეგებს რაც შეეხება - ისინი სავალალოა, შედეგები ძალიან მძიმეა. პირველ რიგში, ერთპარტიული პოლიტიკა უკიდურესად არასტაბილურია. ამასთან, ჩრდილოეთით გყავთ მტრულად განწყობილი ქვეყანა, რომელიც ცდილობს, რომ თქვენი მთავრობა კიდევ უფრო არასტაბილურად აქციოს. ქართველებმა ეს რუსეთისთვის თვითონ არ უნდა გააკეთონ. მეორე საკითხი კი ისაა, რომ ძალიან ვწუხვარ ამას რომ ვამბობ, მაგრამ დასავლეთში ბევრი ქვეყანაა ისეთი, რომელიც მოხარული იქნება საქართველო და მისი ევროატლანტიკური მისწრაფებები ჩამოწერონ. თუ ქვეყანაში ასეთი ქაოსი, ერთპარტიული სისტემა გაგრძელდება, ეს ყველაფერი მათ საბაბს მისცემს იმისთვის, რომ საქართველო ასე ვთქვათ, ჩამოწერონ. შედეგები ყველასთვის ძალიან დიდია. როგორც მთავრობამ, ასევე ოპოზიციამ ტემპერატურა უნდა დაწიოს, შეწყვიტონ რიტორიკა, რომელიც ორივე მხარეს ძალიან მწვავეა, დასხდნენ და მონახონ გამოსავალი. თქვენი აზრით, პრემიერ-მინისტრის შეცვლა მოლაპარაკებას ახალ ენერგიას შემატებს? რაიმე პოზიტიურს მოელით პრემიერის შეცვლის შემდეგ? იმედი მაქვს. თუ ახალი ადამიანი მოდის სათავეში, ეს შესაძლებლობას ხსნის, რომ ფურცელი ახალ და სუფთა გვერდზე გადაიშალოს. მაგრამ ვისურვებდი მთავრობისგან ამის სიგნალი დავინახო, რომ ისინი მზად არიან ეს პრიორიტეტულ თემად აქციონ, კონფრონტაციას თავი აარიდონ, ოპოზიციას ხელი გაუწოდონ და ეს თავის მხრივ ოპოზიციამაც გააკეთოს იგივე რიტორიკის სიმწვავის და ტემპერატურის შემცირებით. საქართველო გზაჯვარედინზეა. ქვეყანას შუძლია ან გააგრძელოს მრავალპარტიული, პლურალისტური დემოკრატია, ან დაადგეს იმ არათავისუფალი ქვეყნების გზას, რომლებიც საქართველოს ჰყავს გარშემო. თქვენ კარგად იცნობთ საქართველოს და კიდევ უფრო კარგად იცნობთ ამერიკის პოლიტიკას, როგორ მუშაობს პოლიტიკის შემუშავების პროცესი ამ ქვეყანაში. უნდა იყვნენ თუ არა საქართველოში შეშფოთებული მიმდინარე მდგომარეობის გამო, პოლიტიკური საგა არ დამთავრდა. რა შეიძლება მოხდეს ამერიკა-საქართველოს ურთიერთობაში თუ ქვეყანა ამ ჩიხიდან ვერ გამოვიდა და განსაკუთრებით იმ შემთხვევაში, თუ ძალადობა მოხდა? აქ კარგი ამბავიცაა და ცუდიც. კარგი ამბავი ისაა, რომ ჩემი აზრით, ამერიკაში ბოლო 10 წლის განმავლობაში ტრანსატლანტიკური ერთობის ყველაზე აქტიურად მხარდამჭერი ადმინისტრაცია გვყავს. პრეზიდენტიც და სახელმწფო მდივანიც აცხადებენ, რომ ნატოსთან გაღრმავებული და გაუმჯობესებული ურთიერთობა სურთ. სახელმწიფო მდივანმა ბლინკენმა თავად განაცხაადა, რომ საქართველო ნატოს წევრი უნდა გახდეს და რომ ამით საქართველო უფრო მეტად დაცული იქნება. ანუ, ეს კარგი ამბავია. საქართველოს ნამდვილი მეგობრები და ნამდვილი პარტნიორები ჰყავს, რომლებსაც მისთვის ყველაფერი საუკეთესო სურთ. ცუდი ამბავი ისაა, რომ ეს კრიზისი ისეთ დროს ემთხვევა, როცა ახალი ადმინისტრაციის ყურადღება ერთის მხრივ გაფანტულია და მეორეს მხრივ პოლიტიკის გადახედვის პროცესშია. ისინი საქართველოსთან ურთიერთობას ახლავე არ გადახედავენ, რადგან გაცილებით დიდი საკითხები აქვთ გადასახედი. მაგრამ როცა აქამდე მივლენ, იმედი მაქვს, ისევ საქართველოსთვის, რომ ქვეყანა მრავალპარტიული და პლურალისტური დემოკრატიისადმი ერთგულების გზაზე იდგება. დღეს საქართველოში ხშირად არის საუბარი იმაზე, რომ ქვეყანაში ვერცერთმა მთავრობამ ორ ვადაზე მეტი ვერ იმსახურა. რას ფიქრობთ ამ მოსაზრებაზე და თქვენი აზრით, არის თუ არა რაიმე გაკვეთილი ამ მოსაზრებაში, რომელიც როგორც მთავრობამ, ასევე ოპოზიციამაც უნდა გაითვალისწინოს? შეერთებულ შტატებში ეს გადაწყვეტილება 1940-იანი წლების ბოლოს მას შემდეგ მივიღეთ, რაც ფრენკლინ დელინორ რუზველტი მეოთხედ აირჩიეს, მივიღეთ გადაწყვეტილება, რომ გაგვეკეთებინა სწორედ ეს - მთავრობის საქმიანობა ორი ვადით შეგვეზღუდა. ჩემი სათქმელი არ არის ის, იგივე მიესადაგება თუ არა საქართველოს. მაგრამ თუ ეს საქართველოსაც მიესადაგება, ეს შეზღუდვა კანონმდებლობაში უნდა შევიდეს. როგორც ზოგადი პრინციპი, შეზღუდული ვადა კარგი პრინციპია, მაგრამ ეს საქართველოს გადასაწყვეტია. ელჩები: კრიზისი მხარეებს შორის დიალოგის საფუძველზე უნდა დამთავრდეს საქართველოს პარლამენტმა ქვეყნის ახალი მთავრობა დაამტკიცა "ამერიკა დაბრუნდა" - ჯო ბაიდენის პირველი გზავნილი დიდ შვიდეულს კორტნი: ღარიბაშვილის დაბრუნება "ქართულ ოცნებაში" არსებული კრიზისისა და სისუსტის ნიშანია


source: wikipedia

text: ტექნოლოგია (ბერძნულად: τεχνολογια < τεχνη „ოსტატობა“ + λογος „სიტყვა, სწავლება“ + სუფიქსი ια) — მეცნიერება იმ იარაღების, პროცესებისა და მეთოდების შესახებ, რომელიც გამოიყენება სხვადასხვა საგნების და ობიექტების დამზადებისათვის, რაიმეს წარმოების მიზნით. სხვაგვარად, ტექნოლოგია ეს არის ნივთიერების, ენერგიისა და ინფორმაციის გადამუშავების ხერხი. ადამიანის პრაქტიკული საქმიანობა საჭმლის მომზადებიდან დაწყებული და სახლის მშენებლობით დამთავრებული დამოკიდებულია რთულ ტექნოლოგიურ სისტემებზე, რომლებიც 5 მილიონი წლის განმავლობაში ჩამოყალიბდა. პირველყოფილი შრომის იარაღების დამზადება, ცეცხლის მოხმარება, რკინის დნობა, ბორბლის გამოყენება, ტანსაცმლის კერვა და სხვა, პირველი ტექნოლოგიური პროცესებია, რომლის გამოყენებაც ადამიანმა დაიწყო, ტექნოლოგიების განვითარების პროცესში გარდატეხა შეიტანა ისეთმა მოვლენებმა, როგორებიც იყო: ორთქლის ძრავის გამოგონება 1712 წელს, ელექტრობისა და შიგა წვის ძრავის გამოყენება 1800–იან წლებში, კავშირგაბმულობის საშუალებებისა და ელექტრონიკის განვითარება ბოლო ათწლეულებში, ასევე ატომური და კოსმოსური ტექნიკა და ტექნოლოგიები. პროგრესული ტექნოლოგია (ავტომატიზაციისა და სპეციალიზაციის მაღალი დონით), რომელზეც მნიშვნელოვნად არის დამოკიდებული თანამედროვე საზოგადოება, შესამჩნევ კონტრასტს ქმნის იმ ტექნოლოგიებთან (მძიმე შრომის გამოყენება, სპეციალიზაციის დაბალი დონე), რომელიც ჯერჯერობით გამოიყენება ბევრ ქვეყანაში. ტექნოლოგია არის სფერო, რომელშიც ხდება სხვა მეცნიერებების კვლევების შედეგების პრაქტიკული გამოყენება საზოგადოების მოთხოვნილების შესაბამისად. ტექნოლოგიის დარგები აკუსტიკა არქიტექტურა ბიოტექნოლოგია ბირთვული ტექნოლოგია ელექტრონიკა ელექტროტექნიკა საინფორმაციო ტექნოლოგია კოსმონავტიკა კულინარია მანქანათმშენებლობა მედიცინა მეტალურგია მიკროტექნოლოგია ნანოტექნოლოგია სამხედრო ტექნოლოგია სოფლის მეურნეობა ტელეკომუნიკაცია ტრანსპორტის ტექნოლოგია იხილეთ აგრეთვე მეცნიერება გამოყენებითი მეცნიერებები ტექნოლოგიის ისტორია ლიტერატურა ტექნოლოგია


კაქტუსი | ტყვიის სახელმწიფო პროგრამა ფოთში ახალ პაციენტებს აღარ იღებს კაქტუსი - კლიმატის ცვლილება & ახალი პანდემიების რისკი კაქტუსი - ჩერნობილი - ბირთვული მანიპულაციის იარაღი ომის დროს კაქტუსი - საქართველოს რთული გზა ქარის ენერგიის განვითარებისკენ კვლევა - კვლევის შედეგები: ტყვიის მაღალი კონცენტრაცია ფოთელი ბავშვების სისხლში ტყვიის სახელმწიფო პროგრამა ფოთში ახალ პაციენტებს აღარ იღებს ტყვიის სახელმწიფო პროგრამა ფოთის მუნიციპალიტეტში ახალ პედიატრიულ პაციენტებს აღარ იღებს. პროგრამის განხორციელებაზე პასუხისმგებელია დაავადებათა კონტროლისა და საზოგადოებრივი ჯანმრთელობის ეროვნული ცენტრი. ცენტრის ინფორმაციით, პროგრამის ბიუჯეტი გასულ წელს, წინა წელთან შედარებით, შემცირდა. ტყვიის სახელმწიფო პროგრამა საქართველოში 2019 წლიდან მუშაობს და 0-7 წლის ბავშვების სისხლში ტყვიის კონცენტრაციის შემოწმებასა და შესაბამის მკურნალობას ითვალისწინებს იმ შემთხვევაში, თუკი ტყვიის კონცენტრაცია 5 მიკროგრამზე მეტი აღმოჩნდება ერთ დეცილიტრ სისხლში. ტყვიის პროგრამის საბიუჯეტო ხარჯი, რომელიც “დაავადებათა ადრეული გამოვლენისა და სკრინინგის” პროგრამის “ბავშვთა სისხლში ტყვიის შემცველობის ბიომონიტორინგის” კომპონენტია, 2019 წელს 470 000 ლარი იყო, 2020 წელს - 1 445 000 ლარი, ხოლო 2021 წელს - 999 000 ლარი. ნანა ლემონჯავამ, ევექსის კლინიკების ქსელის ფოთის პოლიკლინიკის მთავარმა მენეჯერმა, ტყვიის პროგრამის ადგილობრივ გამოწვევებზე “კაქტუსის” კითხვებს უპასუხა. ევექსის კლინიკების ქსელის ფოთის პოლიკლინიკა ტყვიის სახელმწიფო პროგრამის ერთადერთი ტექნიკური განმახორციელებელია ფოთის მუნიციპალიტეტში. ტყვიის პროგრამის შეჩერების მიზეზების შესახებ ზუსტი ინფორმაცია მას არ ჰქონდა. უცნობია ტყვიით დაბინძურების წარმოშობის წყაროც. [ნახეთ “კაქტუსის” მასალები ამავე თემაზე: ⇨ კვლევის შედეგები: ტყვიის მაღალი კონცენტრაცია ფოთელი ბავშვების სისხლში ⇨ დამალული მონაცემები ფოთელი ბავშვების სისხლში ტყვიის მაღალ შემცველობაზე ] ხშირად მოგმართავდნენ მშობლები ამ პრობლემით: ტყვიაზე ბავშვის შემოწმების მიზნით? 2019 წელს, როდესაც დავიწყეთ პროგრამა, მომართვიანობა ძალიან ხშირი იყო. განსაკუთრებით მოგვმართავდნენ ნაბადის უბნის მაცხოვრებლები. შემდეგ, რაღაც მიზეზების გამო, შეწყდა პროგრამა - ლიმიტი ამოიწურა, ბიუჯეტი დამთავრდა. შემდეგ, როცა ისევ განახლდა, უკვე ძალიან მცირე იყო მომართვიანობა. როდიდან შემცირდა მომართვიანობა? პროგრამა შეწყდა იმიტომ, რომ ბიუჯეტი ამოეწურა? მოცვა ნამდვილად არ იყო ძალიან მაღალი. შემდეგ, ვფიქრობ, რომ აქტუალობა დაკარგა იმიტომ, რომ რამდენიმე ადამიანს უარი ვუთხარით, მომართვიანობაც შემცირდა, რაც სამწუხაროა. უარი რატომ უთხარით? ლიმიტი ამოიწურაო, გვითხრეს და ვეღარ ვაკეთებდით კვლევებს. ლიმიტის ამოწურვის შესახებ იაშვილის კლინიკამ შეგატყობინათ? ეს შეგვატყობინა იმ ლაბორატორიამ, სადაც ვაგზავნით საანალიზო მასალას. რომელი ლაბორატორიაა თქვენი პროვაიდერი? ეს არის ლაბორატორია “მედიპრაიმი.” ეს ინფორმაცია [უარის შესახებ] დაავადებათა კონტროლის ცენტრიდან იყო წამოსული და არა იაშვილის კლინიკიდან. ეს [უარის თქმა] როდის მოხდა? მთელ საქართველოში შეწყდა პროგრამა. ეს იყო 2020 წლის გაზაფხული, თუ არ ვცდები. ანუ პანდემიის დაწყებიდან მალევე. თქვენი აზრით, პანდემიის დაწყებამ შეუშალა ამას ხელი თუ ეს არ არის ამასთან კავშირში და ბიუჯეთან არის მაინც კავშირში? ვერ გეტყვით. ამაზე ინფორმაცია არ მაქვს. მესმის, რომ ინტერვიუს ფორმატში ზუსტი მონაცემის დასახელება შეუძლებელია, მაგრამ შეგიძლიათ თქვათ უხეშად, პროცენტულად რამდენ ადამიანს სჭირდება ეს მომსახურება და ვერ იღებს ფოთში? ფოთის მოსახლეობის ძალიან მცირე რაოდენობაა შემოწმებული. ახლა რა მდგომარეობაა? ისევ შეწყვეტილია პროგრამა? ხვალ რომ მოვიდეს ბავშვის მშობელი, გაუწევთ მომსახურებას? არა, ახლა ვერ გავუწევთ მომსახურებას. მხოლოდ მეორად ვიზიტებზე გვაქვს ნებართვა - ანუ თუ უკვე ბავშვს კვლევა ჩატარებული აქვს და მკურნალობის შემდგომ სჭირდება გადამოწმება, მხოლოდ მათი მიღება შეგვიძლია. შეგიძლიათ, უფრო დეტალურად აღწეროთ, პირველად კვლევაში რა შედიოდა, გარდა სისხლში ტყვიის კონცენტრაციის შემოწმებისა? პროტოკოლს მივყვებით. ტყვიის დონის მიხედვით განისაზღვრება შემდგომი კვლევები. პირველ ეტაპზე განვსაზღვრავთ ტყვიას. როცა პასუხს მივიღებთ, განისაზღვრება, რა სჭირდება ბავშვს დამატებით. ვსაზღვრავდით რკინას, ფერიტინს, ვიღებდით სისხლისა და შარდის საერთო ანალიზს, მუცლის ღრუს ულტრაბგერითი კვლევაც შედიოდა. პრინციპში, პედიატრი არ იყო შეზღუდული, თუკი ბავშვს რამე განსაკუთრებული სჭირდებოდა, უტარდებოდა შესაბამისი კვლევები. ამ კვლევებს თქვენ ატარებდით ფოთში და მთელს ხარჯთაღრიცხვას იაშვილის კლინიკას უგზავნიდით? გადაწყვეტილებას მკურნალობის რეჟიმებთან დაკავშირებით ვინ იღებს? იაშვილის კლინიკასთან გადიოდით კონსულტაციას თუ თქვენ თვითონ წყვეტდით მკურნალობის რეჟიმს? ივანე ჩხაიძე ამ პროექტის კოორდინატორია, ანუ პროექტის ხელმძღვანელი. სხვა მხრივ ყველაფერს, ვის რა უნდა გავუკეთოთ და დავუნიშნოთ, წყვეტს პროტოკოლი და პროტოკოლის შესაბამისად, პედიატრი. ადგილზე გვყავს პედიატრი [ეკა ნაკაშიძე], რომელიც არის დატრენინგებული ტყვიით გამოწვეული გართულებების მართვის კუთხით და შესაბამისად მართავდა ამ პაციენტებს. იქიდან გამომდინარე, თუ რამდენი იყო ბავშვის ორგანიზმში ტყვიის შემცველობა, იქიდან გამომდინარე ენიშნებოდა მკურნალობა. იყო ბავშვი, რომელსაც საერთოდ არ სჭირდებოდა მკურნალობა, მაგრამ იყვნენ ისეთები, რომლებსაც სჭირდებოდათ მკურნალობა. ახლა შემიძლია გითხრათ, რომ მკურნალობის 296 შემთხვევაა დაფიქსირებული [ფოთში], მაგრამ ეს მონაცემი, შესაძლოა, ერთი და იგივე შემთხვევა იყოს - ანუ ისინი, რომლებიც მკურნალობდნენ და ისევ მოვიდნენ [გადა]მოწმებაზე. სამკურნალოდ, ძირითადად, რა მედიკამენტებს იყენებდით? ტყვიის პრეპარატი “ფეროპოლს,” ნოკომედის კალცი D3-ს და “მულტივიტს.” თქვენი ინფორმაციით, მკურნალობამ რამდენად იმუშავა? როდესაც ხელახლა ამოწმებდით, ტყვიის კონცენტრაცია იყო დაკლებული? 100 პროცენტით ჰქონდათ შედეგი - ყველასი დაკლებული იყო. 100 პროცენტით შედეგი რას ნიშნავს? რამდენით იყო დაკლებული? 5 მიკროგრამი დეცილიტრში არის დასაშვები [ზედა ზღვარი]. იყო შემთხვევა, როცა ჩამოსცდა ხუთს, მაგრამ იყო შემთხვევები, რომ არ ჩამოსცდა და მათ უგრძელდებოდათ [მკურნალობა]. რამდენი არის წარმატებული მკურნალობის შემთხვევა? სამწუხაროდ, ეს ინფორმაცია არ მაქვს. სტატისტიკურ ინფორმაციას ჩვენ არ ვაგროვებთ. ეს ინფორმაცია ექნება იაშვილის კლინიკას. გარდა მკურნალობისა, უნდა დავძინო, რომ ეს ყველაფერი გარემო პირობებიდან გამომდინარეობს. მათ თუ საცხოვრებელი პირობები არ შეცვალეს, მარტო მედიკამენტებითა და მკურნალობით ვერ ვუშველით. გეთანხმებით - წყაროს ძიება მნიშვნელოვანია და ეგ ჯერ არ მომხდარა ფოთის შემთხვევაში. წყარო, შეიძლება, მრავალი იყოს. ეგ მაწუხებდა ყველაზე ძალიან, როცა ეგ თემა აქტუალური იყო. ვეკითხებოდი მშობლებს, თუ მოვიდა ვინმე, გამოიკვლია, გაზომა ტყვიის წარმომავლობა ოჯახში - ეს არ ხდებოდა, სამწუხაროდ. სხვათა შორის, მეც არ ვარ ინფორმირებული, ვინ არის პასუხიმგებელი ამ მოკვლევის ჩატარებაზე. ეს პროგრამა ეხება შვიდ წელს ქვემოთ ბავშვებს. რა ხდება იმ შემთხვევაში, თუკი ტყვიის მაღალი კონცენტრაცია აღმოაჩნდა 7 წელს უფროსი ასაკის ბავშვს? თუ შვიდ წლამდე ბავშვის ორგანიზმში ტყვიის მაღალი შემცველობა აღმოჩნდა, მკურნალობა მის ოჯახის წევრებსაც ეხებათ, 18 წლამდე. ასევე ორსულ ოჯახის წევრსაც. ხომ არ გაქვთ ინფორმაცია, როდის განახლდება ახალი პაციენტების მიღება? სამწუხაროდ, არ მაქვს ინფორმაცია, როდის განახლდება ტყვიის სახელმწიფო პროგრამა. საჭიროება ნამდვილად არის, არის მოთხოვნაც. ზოგადად, ვინ ავრცელებს ინფორმაციას ფოთში ტყვიის სახელმწიფო პროგრამის შესახებ, რომ მშობელმა ისარგებლოს ამ პროგრამით და შეამოწმებინოს ბავშვი? ამაზე პასუხისმგებელია დაავადებათა კონტროლისა და საზოგადოებრივი ჯანმრთელობის ეროვნული ცენტრი [NCDC]. ჩვენს კლინიკას არ ეკისრება ეს მოვალეობა. ეს ინფორმაცია დასაწყისში ტელევიზიის საშუალებითაც შუქდებოდა. ახლა შუქდება თუ არა, არ ვიცი. კონკრეტულად დაავადებათა კონტროლის ეროვნული ცენტრის ფოთის წარმომადგენლობა არ არის ამაში ჩართული ადგილობრივად. ანუ დაავადებათა კონტროლის ეროვნული ცენტრი თბილისიდან თუ ავრცელებს ამაზე ინფორმაციას, ეს უნდა გაიგონ ადგილობრივად მშობლებმა - სწორად გავიგე? დიახ, ასეა. თუმცა, არ მაქვს ინფორმაცია, ახლაც ავრცელებს თუ არა ამას რომელიმე ტელევიზია. როცა დაიწყო ეს პროგრამა და მაშინ რომ გავრცელდა, ეგ ზუსტად ვიცი. ბატონი ივანე ჩხაიძე, პროგრამის კოორდინატორი, უკეთ გიპასუხებთ და სჯობს, მას დაუკავშირდეთ. თქვენი ურთიერთობა ტყვიის სახელმწიფო პროგრამაში ლეგალურად როგორ რეგულირდება? ჩვენ არ გვაქვს პირდაპირი ურთიერთობა დაავადებათა კონტროლის ეროვნულ ცენტრთან. ჩვენს კლინიკაში კეთდება კვლევები და სავარაუდოდ, ამიტომ გადაგამისამართეს ჩვენთან [დაავადებათა კონტროლის ცენტრის ფოთის ფილიალიდან]. ნებისმიერ ბავშვს შეუძლია 0-7 წლამდე მოგვმართოს, გაიაროს პედიატრის კონსულტაცია და ჩაიტაროს ტყვიაზე კვლევა. მიუხედავად იმისა, აქვს თუ არა ამასთან დაკავშირებული შესაძლო სიმპტომები? შესაძლო სიმპტომები უნდა იყოს. პედიატრთან კონსულტაციას გადის ბავშვი, რომლის შემდეგად გადაწყდება, ჩაიტარებს თუ არა ტყვიაზე კვლევას. თუკი გადაწყდა ბავშვის გამოკვლევა, ამ ხარჯებს ტექნიკურად დაავადებათა კონტროლის ცენტრი ანაზღაურებს? კი, ბატონო. არსებობს პორტალი, სადაც ფიქსირდება ბავშვის მონაცემები, აღირიცხება ის, რა გაიკეთა. შემდეგ იაშვილის კლინიკა, რომელსაც აქვს ხელშეკრულება დაავადებათა კონტროლის ეროვნულ ცენტრთან, იღებს ამ ინფომაციას შესაბამისი პორტალიდან და ანაზღაურებასაც ისინი არეგულირებენ. ეს ჩვენს კლინიკას არ ეხება. ჩვენ ვართ იაშვილის კლინიკის ქვეკონტრაქტორი, ხოლო იაშვილის კლინიკა არის დაავადებათა კონტროლის ეროვნული ცენტრის კონტრაქტორი. თქვენთან ეს მომსახურება როგორ ნაზღაურდება? მომსახურებას გვინაზღაურებს იაშვილის კლინიკა. პედიატრის მომსახურება 30 ლარი ღირს. არის სხვა პროცედურებიც, რომელიც შეიძლება ბავშვს დასჭირდეს [მაგ. მუცლის ღრუს ექოსკოპია, ა.შ.]. ეს მომსახურება თქვენთან არის სრულად შესაძლებელი? დიახ, ყველა ეს სერვისი ჩვენთან მიიღება და ნაზღაურდება მოგვიანებით. ამ პროგრამის ამუშავებიდან რამდენმა მშობელმა/ბავშვმა მოგმართათ 0-7 წლამდე, დაახლოებით შეგიძლიათ მითხრათ? ეს ინფორმაცია უნდა ამოვიღო პორტალიდან. ამ წამს ხელთ არ მაქვს. მომწერეთ წერილი ოფიციალურად და შემიძლია მოგაწოდოთ ეს ინფორმაცია. ♦ მასალა მომზადებულია სამოქალაქო პლატფორმა - “ფოთელები საკუთარი უფლებებისთვის” საქმიანობის ფარგლებში, რომლის მხარდამჭერია ამერიკის შეერთებული შტატების საერთაშორისო განვითარების სააგენტო [USAID] და რომელსაც ახორციელებს აღმოსავლეთ-დასავლეთის მართვის ინსიტუტი [EWMI].


რძისმაგვარი სითხე, რომელიც ჰაერზე წენგოსფერი და წებოვანი ხდება,


text: მა მაგალოვი (მაღალაშვილი), ნიკიტა — პიანისტი მაზმიშვილი, აბრამ — გეოდეზისტი მაზნიაშვილი, გიორგი — სამხედრო მოღვაწე მათეშვილი, გიორგი — კარდიოლოგი მათიკაშვილი, ირაკლი — ვეტერინარი მათიკაშვილი, ნიკოლოზ — აღმოსავლეთმცოდნე და სამხედრო მოღვაწე პოლონეთში მათიკაშვილი, შალვა — საბჭოთა პარტიული და სახელმწიფო მოღვაწე მაია წყნეთელი — სახალხო გმირი მაისაშვილი, სევერიან — ფერმწერი მაისურაძე, ალექსანდრე — სამხედრო მოღვაწე, სოციალ-დემოკრატი მაისურაძე, გიორგი — საბჭოთა კავშირის გმირი მაისურაძე, გიორგი ივანეს ძე — ფერმწერი მაისურაძე, ელიზბარ — მწერალი მაისურაძე, ზაქარია — ანატომი მაისურაძე, ზაქარია პეტრეს ძე — მხატვარ-კერამიკოსი მაისურაძე, თენგიზ — მსახიობი მაისურაძე, კოსტა — ფალავანი მაკაევი (მაყაშვილი), გიორგი — მოსკოველი არქიტექტორი მაკალათია, სერგი — ეთნოგრაფი, საზოგადო მოღვაწე მაკარაშვილი, ილია — გენერალ-ლეიტენანტი მაკარი ლეთეთელი — მწიგნობარი მაკარიძე, ალექსანდრე — ფსიქიატრი მაკარიძე, დიდიმ — სოციალისტური შრომის გმირი მალაზონია, ენვერ — ინჟინერი მალაზონია, ლადო — მხატვარი მალაზონია, ლევან — დრამატურგი მალაზონია, ნესტორ — პოეტი მალაზონია, ნოდარ — გრაფიკოსი მალაქია — აღმოსავლეთ საქართველოს კათალიკოს-პატრიარქი მალაქია I — დასავლეთ საქართველოს კათალიკოს-პატრიარქი მალაქია II — დასავლეთ საქართველოს კათალიკოსი მალაქია II გურიელი — გურიის მთავარი მალაქიაშვილი ვარლამ მამაიაშვილი, თომა — ვეტექიმი მამალაძე, იორამ — ფერმწერი მამალაძე, ლევან — პოლიტიკოსი მამალაძე, ლეონიდე — არქიტექტორი მამალაძე, ლეონტი — რევოლუციური მოძრაობის მონაწილე საქართველოში მამალაძე, ტარასი — პედაგოგი, ეთნოგრაფი და საზოგადო მოღვაწე მამალაძე, შალვა — ფერმწერი, პეიზაჟისტი მამამთავრიშვილი, დავით — ქირურგი მამარდაშვილი, აბელ — მედიცინის მეცნიერებათა დოქტორი, პროფესორი მამარდაშვილი, თემური — ქართველი კინორეჟისორი მამარდაშვილი, მერაბ — ფილოსოფოსი მამარდაშვილი, ოთარი — გეოგრაფი მამაცაშვილ-ბადრიძე, მელანია — მწერალი მამაცაშვილი, იოსებ — საზოგადო მოღვაწე, რუსეთის არმიის გენერალ-მაიორი მამაცაშვილი, კონსტანტინე — რუსეთის არმიის გენერალ-ლეიტენანტი მამაცაშვილი, კონსტანტინე — რუსეთის არმიის გენერალ-მაიორი მამაცაშვილი, ლეონ — რუსეთის არმიის გენერალ-მაიორი მამეიშვილი, მანუჩარ — ინჟინერი მამია I გურიელი — გურიის მთავარი მამია II გურიელი — გურიის მთავარი მამია III გურიელი — გურიის მთავარი მამია IV გურიელი — გურიის მთავარი მამია V გურიელი — გურიის მთავარი მამია I დადიანი — ოდიშის მთავარი მამია II დადიანი — ოდიშის ერისთავი მამია III დადიანი — ოდიშის ერისთავი მამია IV დადიანი — ოდიშის მთავარი მამინაიშვილი, ნიკიფორე — პედაგოგი მამისაშვილი, ნოდარ — კომპოზიტორი მამნე — ოქრომჭედელი მამრაძე, პეტრე — ინჟინერ-ჰიდროტექნიკოსი მამუკა — იმერეთის მეფის სიმონის ძე, სამეფო ტახტის პრეტენდენტი მამულაშვილი, მიხეილ — მებაღე-დეკორატორი მამულია, ერმალოზ — გეოდეზისტი მამულია, სამსონ — საბჭოთა პარტიული მოღვაწე მამფორია, ოთარ — მწერალი მამფორია, ფილიპე — აგრონომ-სელექციონერი მანაგაძე, გიორგი — მხატვარ-დეკორატორი მანაგაძე, ლაური — უროლოგი მანაგაძე, შოთა — კინორეჟისორი მანანა — პოეტი ქალი მანველიშვილი, ალექსანდრე — ემიგრანტი ისტორიკოსი და ჟურნალისტი მანველიშვილი, ალექსანდრე — გენერალი მანველიშვილი, გიორგი — ისტორიკოსი მანველიშვილი, ნიკოლოზ — რუსეთის არმიის გენერალ-მაიორი მანველიძე, გოჩა — მწერალი-ბელეტრისტი მანია, გვანჯი — მათემატიკოსი მანსვეტაშვილი, იაკობ — ჟურნალისტი მანსურაძე, ივანე — რუსეთის არმიის გენერალ-მაიორი მანუჩარ I — სამცხის ათაბაგი მანუჩარ II — სამცხის ათაბაგი მანუჩარ III — სამცხის ათაბაგი მანუჩარ I დადიანი — ოდიშის მთავარი მანუჩარ II დადიანი — ოდიშის მთავარ მანძულაშვილი, ვარდენ — სოციალისტური შრომის გმირი მანჯგალაძე, ეროსი — მსახიობი მანჯგალაძე, კონსტანტინე — ქორეოგრაფი მარგალიტაძე, აპოლონ — სამთო ინჟინერ-გეოლოგი მარგველაშვილი, გივი — მწერალი, ფილოსოფოსი მარგველაშვილი, გიორგი — საქართველოს მე-4 პრეზიდენტი მარგველაშვილი, გიორგი — კრიტიკოსი მარგველაშვილი, გიორგი — მოჭადრაკე მარგველაშვილი, ტიტე — პუბლიცისტი, საზოგადო მოღვაწე მარგიანი, ავთანდილ — პოლიტიკური მოღვაწე მარგიანი, ივანე — სასულიერო და საზოგადო მოღვაწე მარგიანი, რევაზ — პოეტი მარგიევი, დუდარ — კინოოპერატორი მარდალეიშვილი, პავლე — რევოლუციური მოძრაობის მოღვაწე საქართველოში მარიამი (საქართველო) — პოლიტიკური მოღვაწე მარიამი (ქართლი) — ქართული კულტურის მოღვაწე მარიამ-მაკრინა — პოეტი მარიჯანი — პოეტი მარკოზაშვილი, თეიმურაზ — არქიტექტორი მარკოზი — საქართველოს კათალიკოს-პატრიარქი მარკოზოვი (მარკოზაშვილი), ვასილ — რუსეთის არმიის ინფანტერიის გენერალი, სამხედრო მწერალი მარკოზოვი (მარკოზაშვილი), ივანე — რუსეთის არმიის გენერალ-მაიორი მარტვირი ქართველი — მისტიკოსი მარტიაშვილი, თამარ — თანამედროვე სახელმწიფო მოხელე მარუაშვილი, გიორგი — ექიმი მარუაშვილი, ლევან — გეოგრაფი მარუშიანი ზვიად — დასავლეთ საქართველოს დიდი ფეოდალი მარუშიანი ზვიად, თრიალეთის ერისთავი — დასავლეთ საქართველოს დიდი ფეოდალი მარუშისძე, ივანე — დასავლეთ საქართველოს დიდი ფეოდალი მარღანია, კაცია — რუსეთის არმიის გენერალ-ლეიტენანტი მარღანია, მალაქია — რუსეთის არმიის გენერალი მარღანიძე, ლეონიდ — საბჭოთა არმიის გენერალ-ლეიტენანტი მარჯანიშვილი, თამარ — საეკლესიო მოღვაწე მარჯანიშვილი, კონსტანტინე ალექსანდრეს ძე — რეჟისორი მარჯანიშვილი, კონსტანტინე კონსტანტინეს ძე — მათემატიკოსი მატარაძე, ვახტანგ — მსახიობი მაქსიმე I — დასავლეთ საქართველოს კათალიკოს-პატრიარქი მაქსიმე II — დასავლეთ საქართველოს კათალიკოს-პატრიარქი მაღალაშვილი, გიორგი — ექიმი, საზოგადო მოღვაწე მაღალაშვილი, ედიშერ — მსახიობი მაღალაშვილი, იოსებ — სპორტსმენი მაღალაშვილი, ლევან — სამხედრო მოღვაწე მაღალაშვილი, ქეთევან — ფერმწერ-პორტრეტისტი მაღალაძეები — მწიგნობარ-კალიგრაფები მაღლაკელიძე, გაიოზ — პოლიტიკური ემიგრაციის მოღვაწე გერმანიაში მაღლაკელიძე, ლავრენტი — მეტალურგი მაღლაკელიძე, შალვა — სამხედრო და პოლიტიკური მოღვაწე მაღლაფერიძე, თეიმურაზ — მწერალი მაღრაძე, დავით — პოეტი, პოლიტიკური მოღვაწე მაღრაძე, ელგუჯა — მწერალი მაღულარია, გივი — მწერალი მაყაშვილი, აბელ — სამხედრო მოღვაწე მაყაშვილი, ალექსანდრე — ბოტანიკოსი მაყაშვილი, ალექსანდრე — რევოლუციურ-ხალხოსნური მოძრაობის მონაწილე საქართველოში მაყაშვილი, დიმიტრი — გენერალი მაყაშვილი, ვახტანგ — კაპიტანი, საქართველოს საჰაერო ძალების სარდალი 1921 წ. მაყაშვილი, ზაქარია — სამხედრო მოღვაწე მაყაშვილი, ილია — გენერალი მაყაშვილი, იოსებ — რევოლუციურ-ხალხოსნური მოძრაობის აქტიური მონაწილე საქართველოში მაყაშვილი, კონსტანტინე — პოეტი მაყაშვილი, მარო — მედდა, 1921 წ. კოჯორ-ტაბახმელას ბრძოლების გმირი მაყაშვილი, სიმონ — ქართველი დიპლომატი მაყაშვილი, შალვა — ფერმწერი მაჩაბელა — ქართული კულტურის მოღვაწე მაჩაბელი, გიორგი — პოლიტიკური მოღვაწე, ბიზნესმენი მაჩაბელი, დავით — რუსეთის არმიის გენერალ-მაიორი მაჩაბელი, დავით — პოეტი, მუსიკის მკვლევარი მაჩაბელი, ელენე — მოქანდაკე მაჩაბელი, იასე — ქართლ-კახეთის სამეფოს პოლიტიკური მოღვაწე მაჩაბელი, ივანე — მწერალი, მთარგმნელი, პუბლიცისტი მაჩაბელი, ივანე — რუსეთის არმიის პოლკოვნიკი, პორტ-არტურის დაცვის გმირი მაჩაბელი, კიტა — მეცნიერი, ხელოვნების ისტორიკოსი მაჩაბელი, მიხეილ — ჟურნალისტი, საზოგადო მოღვაწე მაჩაბელი, მიხეილ — სამხედრო მფრინავი II მსოფლიო ომში მაჩაიძე, მანუჩარ — ფეხბურთელი მაჩაიძე, ნინო — ოპერის მომღერალი მაჩხანელი, დიმიტრი — მწერალი, პუბლიცისტი მაჭავარიანი, ალექსანდრე — ქირურგი მაჭავარიანი, ალექსი — კომპოზიტორი მაჭავარიანი, გივი — ენათმეცნიერი, ქართველოლოგი მაჭავარიანი, ვლადიმერ — ლიტერატურათმცოდნე მაჭავარიანი, ივანე — მთარგმნელი მაჭავარიანი, მიხეილ — რუსეთის არმიის გენერალ-მაიორი მაჭავარიანი, მიხეილ — მფრინავი მაჭავარიანი, მიხეილ — არქიტექტორი მაჭავარიანი, მიხეილ — პოლიტიკოსი მაჭავარიანი, მუხრან — პოეტი მაჭავარიანი, სიმონ — რუსეთის არმიის გენერალ-მაიორი მაჭარაშვილი, კარლო — პედაგოგი-მეთოდისტი მაჭარაშვილი, ჯუმბერ — მედიცინის მეცნიერებათა დოქტორი, პროფესორი მაჭუტაძე, გაიანე — პიანისტი მაჭუტაძე, ონოფრე — საეკლესიო მოღვაწე, მწერალი მახათაძე, ბორის — რუსეთის არმიის გენერალ-მაიორი მახალდიანი, ვახტანგ — მეცნიერი თბური ძრავების დარგში მახარაძე, ალექსანდრე — რევოლუციური მოძრაობის მონაწილე საქართველოსა და კავკასიაში მახარაძე, ალექსანდრე — მომღერალი, ხალხური სიმღერების შემსრულებელი მახარაძე, არჩილ — ინჟინერ-პოლკოვნიკი მახარაძე, გერასიმე — პოლიტიკური მოღვაწე, დიპლომატი მახარაძე, კონსტანტინე (კოტე) — მსახიობი მახარაძე, კონსტანტინე — ფერმწერი მახარაძე, ნიკოლოზ — ისტორიკოსი მახარაძე, ნინო — რევოლუციური მოძრაობის მოღვაწე საქართველოში მახარაძე, ფილიპე — საბჭოთა სახელმწიფო მოღვაწე, ლიტერატორი მახატაძე, ბორის — რუსეთის არმიის გენერალ-მაიორი მახატლისძე, საღირ — ხორნაბუჯის პატრონი მახვილაძე, ნიკოლოზ — თერაპევტი მაცაბერიძე, გიორგი — მედიცინის მეცნიერებათა დოქტორი, პროფესორი მაჭარაძე, კოლა — რევოლუციური მოძრაობის მონაწილე საქართველოში მგ მგალობლიშვილი, გიორგი — გენერალ-მაიორი მგალობლიშვილი, გრიგოლ — დიპლომატი, პოლიტიკოსი მგალობლიშვილი, ირაკლი — ქირურგი მგალობლიშვილი, ნოდარ — მსახიობი მგალობლიშვილი, ნოდარ მიხეილის ძე — არქიტექტორი მგალობლიშვილი, სოფრომ — მწერალი მგალობლიშვილი, ტარასი — რევოლუციური მოძრაობის მონაწილე საქართველოში მგელაძე, აკაკი — საქართველოს კპ ცკ-ის მდივანი მგელაძე, აკაკი — მსახიობი მგელაძე, დიმიტრი — მეცნიერი, რუსისტი მგელაძე, ვლასა — მენშევიკი მგელაძე, ილარიონ — რევოლუციონერი, ლიტერატორი, კრიტიკოსი, რეპრესირებული მგელაძე, ილია — რევოლუციონერი მგელაძე, საფო — მწერალი მდ მდივანი, გიორგი — დრამატურგი მდივანი, ვიქტორ — გენერალი მდივანი, ზაქარია — გენერალი მდივანი, კონსტანტინე — სოციალისტური შრომის გმირი მდივანი, მარინე — პიანისტი მდივანი, პოლიკარპე — პოლიტიკური მოღვაწე, ბოლშევიკი მდივანი, სვიმონ — პოლიტიკური მოღვაწე, დიპლომატი მდინარაძე, მოსე — პოლკოვნიკი, II მსოფლიო ომის ვეტერანი მე მებაღიშვილი, კარლო — საბჭოთა კავშირის გმირი მებურიშვილი, იოსებ — რეჟისორი მებურიშვილი, ტაგუ — პოეტი მეგრელაძე, ირაკლი — მედიცინის მეცნიერებათა კანდიდატი, თსა პროფესორი მეგრელი, დუტუ — მწერალი მეგრელიშვილი, გაბრიელ — ეკონომისტი მეგრელიშვილი, ვახტანგ — მსახიობი მეგრელიშვილი, ნოე — თერაპევტი მეგრელიშვილი, სერგო — რევოლუციური მოძრაობის მონაწილე საქართველოში მეგრელიძე, ავქსენტი — ლოტბარი მეგრელიძე, იოსებ — ენათმეცნიერი, ლიტერატურათმცოდნე მეგრელიძე, კონსტანტინე — ფილოსოფოსი მეგრელიძე, ლიდია — მწერალი მეკოკიშვილი, არსენ — სპორტსმენი მელანია, ნიკოლოზ — მწერალი მელაძე, დიმიტრი — გენეტიკოსი მელაძე, ვლადიმერ — მეტალურგი მელიავა, თამაზ — კინორეჟისორი მელივა, გურამ — რეჟისორი მელიქაძე, ლეონიდე — ქიმიკოსი მელიქიშვილი, ბასილ — მწერალი მელიქიშვილი, გიორგი — ისტორიკოსი მელიქიშვილი, დავით — საზოგადო მოღვაწე მელიქიშვილი, ეკატერინე — საზოგადო მოღვაწე მელიქიშვილი, ივანე — სოციალისტური შრომის გმირი მელიქიშვილი, ლევან — რუსეთის არმიის კავალერიის გენერალი მელიქიშვილი, ნიკოლოზ — გენერალ-მაიორი მელიქიშვილი, ნიკოლოზ — ექიმი მელიქიშვილი, პეტრე — ქიმიკოსი მელიქიშვილი, პეტრე — გენერალ-მაიორი მელიქიშვილი, სტეფანე — საზოგადო მოღვაწე, გამომცემელი მელქაძე, გივი — ოპერატორი მელქაძე, გივი — არქიტექტორი მელქაძე, ვალერიან — ეკონომისტი მელქაძე, ილია — ისტორიკოსი მელქაძე, ჯემალ — მსახიობი მელქისედეკ I — საქართველოს კათალიკოს-პატრიარქი მელქისედეკ II — აღმოსავლეთ საქართველოს კათალიკოს-პატრიარქი მელქისედეკ III — სრულიად საქართველოს კათალიკოს-პატრიარქი მელქისედეკი — პირველი გელათელი — გელათის ეპისკოპოსი მიტროპოლიტის წოდებით მენაბდე, ვლადიმერ — გენეტიკოს-სელექციონერი მენაბდე, გიორგი — პროფესორი, მედიკოსი მენაღარიშვილი, ათინოგენ — აგროქიმიკოსი მენაღარიშვილი, ირაკლი — პოლიტიკოსი მენთეშაშვილი, ავთანდილ — ისტორიკოსი მენთეშაშვილი, ირაკლი — ფსიქიატრი მენთეშაშვილი, სტეფანე — ენათმეცნიერი მერაბიშვილი, ავთანდილ — ემიგრანტი, მეწარმე მერაბიშვილი, ივანე (ვანო) — პოლიტიკური მოღვაწე მერაბიშვილი, კონსტანტინე — მოქანდაკე მერაბიშვილი, მერაბ — მოქანდაკე მერაბიშვილი, პეტრე — ექიმი მერკვილაძე, აფრასიონ — რევოლუციური მოძრაობის მოღვაწე საქართველოში მერკვილაძე, გარი — საბჭოთა კავშირის გმირი მერკვილაძე, გიორგი — ლიტერატურათმცოდნე მერკვილაძე, გიორგი — სპორტის მოღვაწე მერკვილაძე, დავით — საბჭოთა კავშირის გმირი მერკვილაძე, ვლადიმერ — ისტორიკოსი მერკვილაძე, თინათინ — მომღერალი მერკვილაძე, სოსიკო — საზოგადო მოღვაწე მესტიაშვილი, გიორგი — ფთიზიატრი მესხი, გრიგოლ — ფერმწერი მესხი, დავით — ჟურნალისტი მესხი, ეფემია — მსახიობი მესხი, თამაზ — რეჟისორი მესხი, ივანე — საზოგადო მოღვაწე მესხი, კოტე — მსახიობი და რეჟისორი მესხი, ლეილა — სპორტსმენი, ჩოგბურთელი მესხი, მიხეილ — ფეხბურთელი მესხი, სერგეი — პუბლიცისტი მესხი, შოთა — რეჟისორი მესხია, შოთა — ისტორიკოსი მესხიძე, არჩილ — ლოტბარი მესხიძე, ნანა — მხატვარი მესხიშვილი, მერი — ლექსიკოგრაფი მეტონიძე, ნიკოლოზ — ფერმწერი მეტონიძე, ნატო — მომღერალი მეტრეველი, ალექსანდრე — სპორტსმენი მეტრეველი დავით — მედიცინის მეცნიერებათა კანდიდატი, დოცენტი მეტრეველი, ელენე — ფილოლოგი მეტრეველი, ვალერიან — ენერგეტიკოსი მეტრეველი, ლევან — მწერალი მეტრეველი, რევაზ — მხატვარ-კერამიკოსი მეტრეველი, როინ — ისტორიკოსი, საბჭოთა პოლიტიკური მოღვაწე მეტრეველი, სლავა — ფეხბურთელი მეუნარგია, ვალერიან — სოციალისტური შრომის გმირი მეუნარგია, იონა — მწერალი მეუნარგია, პეპუ — ოქრომჭედელი მეფარიშვილი, ზურაბ — გენერალ-ლეიტენანტი მეღვინეთუხუცესი, კონსტანტინე — კომპოზიტორი და პედაგოგი მეღვინეთუხუცესი, ოთარ — მსახიობი მეღვინეთუხუცესიშვილი, დიმიტრი — ისტორიკოსი და მწერალი მეძველია, კონსტანტინე — ლიტერატურათმცოდნე მეძმარიაშვილი, დავით — მთამსვლელი მეძმარიაშვილი, ელგუჯა — მეცნიერი, სამხედრო ინჟინერი მეძმარიაშვილი, ჟანგო — ფერმწერი და გრაფიკოსი მეძმარიაშვილი, ჯუმბერ — მთამსვლელი, სპორტის ოსტატი მზ მზარეულაშვილი, ფარნაოზ — მოქანდაკე მთ მთავარაისძე, იოანე — XI ს. ქართველი ბერი (შავი მთა), მწიგნობარი მთვარაძე, ალექსანდრე — ექიმი მთვარაძე, სიმონ — მწერალი მთვარელიშვილი, ნიკოლოზ — პედაგოგი, პუბლიცისტი, მკვლევარი მი მიზანდარი, ალიოზ — პიანისტი, კომპოზიტორი და პედაგოგი მიზანდარი, გივი — მოქანდაკე მიზანდარი, ვალერიან — მოქანდაკე მითაიშვილი, ალექსანდრე — ეკონომისტი მითაიშვილი, ლილიანა — ბალერინა მითრიდატე — ქართლის მეფის მითრიდატე I-ის ძე მითრიდატე I — ქართლის (იბერიის) მეფე მითრიდატე II — ქართლის (იბერიის) მეფე მითრიდატე III — ქართლის (იბერიის) მეფე მითრიდატე IV — ქართლის (იბერიის) მეფე მითრიდატე V — ქართლის მეფე მითრიდატე VI — ქართლის მეფე მითრიდატე VII — ქართლის მეფე მილორავა, შოთა — კომპოზიტორი მიმინოშვილი, ალექსი — არქიტექტორი მიმინოშვილი, რომან — ლიტერატურათმცოდნე და მთარგმნელი მინაშვილი, გურამ — სპორტსმენი მინდაძე, ალექსი — ნევროპათოლოგი მინდელი, ელიზბარ — მეცნიერი სამთო საქმის დარგში მირზაშვილი, თენგიზ — ფერმწერი, გრაფიკოსი, თეატრისმხატვარი მირზაშვილი, რევაზ — კინოს მხატვარი მირზაშვილი, სოფიო — ფერმწერი მირიან I — ქართლის (იბერიის) მეფე მირიან II — ქართლის (იბერიის) მეფე მირიან III — ქართლის მეფე მირიანაშვილი, ალექსანდრე — კომპოზიტორი მირიანაშვილი, ალექსი — პედაგოგი, მწერალი მირიანაშვილი, გურამ — არქიტექტორი მირიანაშვილი, ისაკო — ავტორ-მთქმელი მირიანაშვილი, მათე — ფიზიკოსი მირიანაშვილი, პეტრე — პუბლიცისტი მირიან ბატონიშვილი — ერეკლე II-ისა და დარეჯან დედოფლის ძე მირცხულავა, ალიო — პოეტი მირცხულავა, დიდიმ — დირიჟორი მირცხულავა, ილია — ისტორიკოსი მირცხულავა, იონა — ფიზიკოსი მირცხულავა, ცოტნე — მეცნიერი ჰიდროტექნიკის დარგში მიქაბერიძე, ალექსანდრე — ინჟინერ-ელექტრომექანიკოსი მიქაბერიძე, ალექსანდრე — ისტორიკოსი მიქაბერიძე, ალექსანდრე — მწერალი მიქაბერიძე, კონსტანტინე — მსახიობი და კინორეჟისორი მიქაელი, მიქელ მირიანის ძე — საქართველოს კათოლიკოს-პატრიარქი მიქაელი, მიქელი — საქართველოს კათოლიკოს-პატრიარქი მიქაელი — საქართველოს კათოლიკოს-პატრიარქი მიქაელი (IX ს.) — კალიგრაფი მიქაელი (XII-XIII სს.) — მინიატიურისტი მიქაელ მაღლაკელი — მხატვარი მიქაელ მოდრეკილი — პოეტ-ჰიმნოგრაფი მიქაელ მწერალი — კალიგრაფი მიქავა, უტუ — სამეგრელოს გლეხთა აჯანყების (1856—1857) მეთაური მიქატაძე, შოთა — მოქანდაკე მიქატაძე, ჯუანშერ — მოქანდაკე მიქაშავიძე, ნიკოლოზ — მსახიობი მიქაძე, გუგა — მოქანდაკე მიქაძე, იესე მიქაძეები — კალიგრაფთა საგვარეულო მიქელაძე, აბდულ — საზოგადო მოღვაწე მიქელაძე, ალექსანდრე — გენერალი მიქელაძე, ალექსანდრე — გენერალი მიქელაძე, ალმასხან — გენერალი მიქელაძე, გივი — მეცნიერი მეტალურგიის დარგში მიქელაძე, გიორგი — რეჟისორი და თეატრალური მოღვაწე მიქელაძე, გიორგი — XVII-XVIII სს. იმერეთის სამეფოს პოლიტიკური მოღვაწე მიქელაძე, დავით — საზოგადო მოღვაწე მიქელაძე, დავით — ბიოლოგი მიქელაძე, დავით — იმერეთის 1820 წ. აჯანყების ერთ-ერთი ხელმძღვანელი მიქელაძე, დიმიტრი — გენერალი მიქელაძე, ევგენი — დირიჟორი მიქელაძე, ვახტანგ — კინორეჟისორი მიქელაძე, ვიაჩესლავ — საარტილერიო საქმის სპეციალისტი მიქელაძე, ვლადიმერ — რევოლუციური მოძრაობის მონაწილე მიქელაძე, ირაკლი — ეკონომისტი მიქელაძე, კატო — საზოგადო მოღვაწე მიქელაძე, კონსტანტინე — გენერალი მიქელაძე, მიხეილ — საბჭოთა გენერალ-მაიორი მიქელაძე, ნიკოლოზ — გენერალი მიქელაძე, ოსმან-შავყი-ეფენდი — პოლიტიკური მოღვაწე, მენშევიკი მიქელაძე, შალვა — თერაპევტი მიქელაძე, შალვა ექვთიმეს ძე — მათემატიკოსი მიქელი (IX ს.) — მოღვაწე მიქელი (კათოლიკოსი) — საქართველოს კათოლიკოსი მიქელი, იმერეთის მეფე — იმერეთის მეფე მიქელ პარეხელი — პარეხის მონასტრის ამშენებელი მიშველაძე, რევაზ — მწერალი მიწიშვილი, ნიკოლო — მწერალი მკ მკერვალიძე, ნათელა — მომღერალი მო მოგელაძე, ვლადიმერ (ვოვა) — მუსიკოსი, ბლიუზის შემსრულებელი მოდებაძე, კონსტანტინე — მეცნიერი-მეღვინე მოდებაძე, შოთა — სოციალისტური შრომის გმირი მომცემლიძე, ტარასი — მხატვარი მოსაშვილი, ილო — მწერალი მოსაშვილი, მინდია — მწერალი და ჟურნალისტი მოსეშვილი, ვარლამ — ფარმაკოლოგი მოსეშვილი, იასონ — ქიმიკოსი მოსე ხონელი — მწერალი მოსიაშვილი, გული — მიკრობიოლოგი მოსიძე, გიორგი — ტელეწამყვანი, პოლიტიკოსი მოსულიშვილი, მიხეილ — ქართველი მწერალი, დრამატურგი. მოსულიშვილი, ფორე — საბჭოთა ჯარისკაცი მჟ მჟავანაძე, გედეონ — რევოლუციური მოძრაობის მოღვაწე საქართველოში მჟავანაძე, ვასილ — საბჭოთა სამხედრო და პოლიტიკური მოღვაწე მჟავია, დიმიტრი — მსახიობი მრ მრევლიშვილი, ალექსანდრე (სანდრო) — რეჟისორი, დრამატურგი მრევლიშვილი, ალექსანდრე — ფერმწერი და გრაფიკოსი მრევლიშვილი, თინათინ — მეცნიერი მრევლიშვილი, მაყვალა — პოეტი მრევლიშვილი, მიხეილ — მწერალი მრევლიშვილი, ლადო — მწერალი მუ მურვანიშვილი, მიხეილ — მეტყევე მურვანიძე, გიორგი — პოლიტიკოსი, საქართველოს ეროვნული საბჭოსა და დამფუძნებელი კრების წევრი მურვანიძე, მურაზ — მხატვარი მურუსიძე, ანდრია — მსახიობი მურუსიძე, ვახტანგ — გენერალ-მაიორი მურღულია, პოლიკარპე — თეატრალური მოღვაწე, რეჟისორი მუსხელიშვილი, ალექსანდრე — მეცნიერი, ენერგეტიკოსი მუსხელიშვილი, გიორგი — გენერალი მუსხელიშვილი, დიმიტრი — გენერალი მუსხელიშვილი, ვახტანგ — ოფთალმოლოგი მუსხელიშვილი, ივანე — გენერალი მუსხელიშვილი, ლევან — ისტორიკოსი და არქეოლოგი მუსხელიშვილი, მიხეილ — მეცნიერი იურისტი მუსხელიშვილი, ნიკოლოზ — მათემატიკოსი და მექანიკოსი მუსხელიშვილი, როსტომ — გენერალი მუშკუდიანი, თენგიზ — მომღერალი მუხაძე, გიორგი — მეცნიერი მუხაძე, გრიგოლ — ქირურგი მუხრანბატონი, აშოთან — მუხრანბატონების სახლის უფროსი (XVI ს.) მუხრანბატონი, ბაგრატ — მუხრანბატონების სახლის ფუძემდებელი და უფროსი (1512-1539 წწ) მუხრანბატონი, გიორგი — ცარიზმის მოხელე მუხრანბატონი, ვახტანგ — მუხრანბატონების სახლის უფროსი მუხრანბატონი, ვახტანგ დავითის ძე — ინჟინერ-მშენებელი მუხრანბატონი, თეიმურაზ — მუხრანბატონების სახლის უფროსი (1580-1625 წწ) მუხრანბატონი, თეიმურაზ — მუხრანბატონების სახლის უფროსი (1667-1688 წწ) მუხრანბატონი, ივანე — მსხვილი ქართველი მემამულე მუხრანბატონი, იოანე — ბაგრატიონთა მუხრანბატონების შტოს წარმომადგენელი მუხრანბატონი, კონსტანტინე — მუხრანბატონების სახლის უფროსი (1659-1667 წწ.) მუხრანბატონი, კონსტანტინე — მუხრანბატონების სახლის უფროსი (1710-იანი წწ.) მუხრანბატონი, კონსტანტინე — მუხრანბატონების სახლის უფროსი (1735-1756 წწ.) მუხრანბატონი, კონსტანტინე — მუხრანბატონების სახლის უფროსი (1800-1802 წწ.) მუხრანბატონი, კონსტანტინე ივანეს ძე — ქართველი მემამულე მუხრანბატონი, ლევან — მუხრანბატონების სახლის უფროსი (XVIII ს.) მუხრანბატონი, მამუკა — მუხრანბატონების სახლის უფროსი (XVIII ს.) მუხრანბატონი, პაპუა — მუხრანბატონების სახლის უფროსი (1691-1710 წწ) მუხრანბატონი, სვიმონ — მუხრანბატონების სახლის უფროსი (1755-1785 წწ) მუხრანბატონი, ქაიხოსრო — მუხრანბატონების სახლის უფროსი მუჯირი, ვლადიმერ — კინორეჟისორი მღ მღებრიშვილი, აბესალომ — რუსეთის არმიის გენერალ-ლეიტენანტი მღებრიშვილი, ალექსანდრე — საბჭოთა თეატრის დამსახურებული არტისტი. მღებრიშვილი, ვლადიმერ — კონსტრუქტორი, ერთ-ერთი პირველი ტანკის ინჟინერი. მღებრიშვილი, ტიტო — რევოლუციონერი. მღებრიშვილი, შავერდა — სახალხო გმირი. მღებრიშვილი, გიორგი — ექიმი მღვიმელი, შიო — მწერალი მშ მშველიძე, შალვა — კომპოზიტორი მშვენიერაძე, დომენტი — ტექნიკურ მეცნიერებათა დოქტორი მშვენიერაძე, ვლადიმერ — ფილოსოფოსი მშვიდობაძე, არისტარხ — ფარმაკოქიმიკოსი მჭ მჭედლიშვილი, გიორგი — პათოფიზიოლოგი მჭედლიშვილი, ვახტანგ — რეჟისორი მჭედლიშვილი, იოსებ — მწერალი მჭედლიშვილი, ოთარ — ქიმიკოსი მჭედლიძე, დიმიტრი — მომღერალი მჭედლიძე, ესტატე — პუბლიცისტი, კრიტიკოსი მჭედლიძე, ნანა — კინორეჟისორი მხ მხარგრძელი, ავაგ — ქართველი დიდებული მხარგრძელი, ავაგ-სარგის — ქართველი დიდებული მხარგრძელი, ზაქარია I — საქართველოს დიდებული მხარგრძელი, ზაქარია II — საქართველოს დიდებული მხარგრძელი, ზაქარია III — საქართველოს დიდებული მხარგრძელი, ივანე I — საქართველოს დიდებული მხარგრძელი, ივანე II — საქართველოს დიდებული მხარგრძელი, სარგის — საქართველოს დიდებული მხარგრძელი, შანშე — საქართველოს დიდებული მხარგრძელი, ხოსრო — ტაშირ-ძორაგეტის მემამულე მხეიძე, გიორგი — ექიმი მხეიძე, თამარ — არაქნოლოგი მხეიძე, ლევან — მოქანდაკე მხეიძე, მარინე — მოცეკვავე მხეიძე, ომარ — მოცეკვავე ქართველები


source: fineweb

text: -გამარჯობათ.მყავს 16 წლის ვაჟი.აქვს ასეთი პრობლემა:სახის მიდამოებში,განსაკუთრებით ნიკაპზე და ყბებზე აქვს გამონაყარი,ჩირქიანი მუწუკები.ბავშვი ძალიან ღელავს.გთხოვთ,მირჩიოთ რაიმე. -როგორც ჩანს, აკნესთან გვაქვს საქმე. აკნე ანუ ფერიმჭამელა თმის ფოლიკულის და ცხიმოვანი ჯირკვლების პათოლოგიაა, რომელიც ხშირია სქესობრივი მომწიფების (გარდატეხის) ასაკში, რადგან ამ დროს სასქესო ჰორმონების ზემოქმედებით გაძლიერებულია ცხიმის გამოყოფა და ეპითელიუმის გარქოვანება, ცხიმიანი კანის ზედაპირზე შედარებით დიდი ფორებია, მათში ჯდება ჭარბად გამოყოფილი ცხიმი, რომელიც შერეულია ოფლთან და ჭუჭყთან, შედეგად კანზე ჩნდება შავი წერტილები, კომედონები. არსებობს ცხიმიანი კანისთვის განკუთვნილი მრავალი მალამო, ნიღაბი, ლოსიონი, მაგრამ მათი შერჩევა დერმატოლოგმა უნდა მოახდინოს. ცხიმიანი კანი მუდმივ მოვლას საჭიროებს. ჩვენ, ჩვენის მხრივ, რამდენიმე რჩევას მოგცემთ: -თქვენმა ვაჟმა უნდა დაიცავს დიეტა - უნდა შეზღუდოს ნახშირწყლები და ცხიმი, სამაგიეროდ გაამდიდროს კვების რაციონი რძის პროდუქტებით, ხილით, ბოსტნეულით, ზოგჯერ მარილის შემცირებაც არ არის ურიგო. - გამონაყარს არ ახლოს ხელი - მათზე ზეწოლა გამორწყვის მიზნით დაუშვებელია, უფრო მეტად დააზიანებთ კანს, გააძლიერებთ ანთებას და ხელს შეუწყობთ ინფექციის გავრცელებას. - პირი დაიბანეთ დღეში ორჯერ ცხიმიანი ან პრობლემური (აკნესადმი მიდრეკილი) კანისთვის განკუთვნილი საპნით. პირი გაიმშრალეთ პირსახოცით ნაზად. და ბოლოს, ერთ მეტად ეფექტურ საშუალებას გასწავლით: აურიეთ ერთმანეთში 35 მგ ქაფურის სპირტი, 35 მგ გულყვითელას ნაყენი და 4 ცალი კარგად დაფქვილი ლევომიცეტინი. დაბანვის შემდეგ (ყოველდღე) გაიწმინდეთ ამ სხნარით პრობლემური კანი.


ჩინეთის სახალხო რესპუბლიკის ხელისუფლების ინიციატივით, 5-10 ნოემბერს, ჩინეთში, ქალაქ შანხაიში უმსხვილესი საერთაშორისო საინვესტიციო და სავაჭრო გამოფენა (China International Import Expo – CIIE) გაიმართა, სადაც საქართველოს მოწვეული საპატიო ქვეყნის სტატუსი მიენიჭა და განსაკუთრებული საგამოფენო სივრცე გამოეყო. SavvY-ის მმართველი პარტნიორი მარიამ ქოიავა და პარტნიორი თორნიკე ჩხაიძე შანხაიში ზემოთ აღნიშნულ გამოფენაზე იმყოფებოდნენ. მათ გამოფენაზე დაახლოებით 130 ქვეყნიდან ჩამოსულ სხვადასხვა კომპანიის წარმომადგენლებს SavvY-ის საინვესტიციო პროექტები გააცნეს. გაიმართა რამდენიმე საინტერესო შეხვედრა როგორ ადგილობრივ, ისე საერთაშორისო ბიზნესების წარმომადგენლებთან. SavvY-მ სამთავრობო დელეგაციასთან ერთად, გამართა პრეზენტაცია ჩინურ კომპანიებთან, SavvY-ის საინვესტიციო პროექტებთან დაკავშირებით. ღონისძიებას ესწრებოდნენ Bank of China-ს წარმომადგენლები და საქართველოში ინვესტიციებით დაინტერესებული კომპანიები. შედეგად ჩინელი ინვესტორები დაინტერესდნენ, როგორც საქართველოს საინვესტიციო პოტენციალით, ასევე SavvY-ის კონკრეტული პროექტებით.


text: ანდრომედა (მითოლოგია) ანდრომედა (ძვ. ბერძნ. Ἀνδρομέδα) — ძველბერძნულ მითოლოგიაში[1] ეთიოპიის მეფის, კეფეოსის ფა კასიოპეას ქალიშვილი.[2]. ანდრომედამ თავისი სილამაზით გააბრაზა პოსეიდონის ქვეშევრდომები - ნერეიდები, რომლებიც მიმართეს პოსეიდონს და მან ეთიოპიაზე გველეშაპი გაუშვა. გველეშაპის მოშორების ერთადერთი პირობა იყო მისთვის ანდრომედას შეწირვა. ანდრომედა კლდეს მიაჯაჭვეს და გველეშაპს დაუტოვეს, იგი გადაარჩინა პერსევსმა, რომელიც მფრინავი სანდლებით სახლში ბრუნდებოდა. მან გველეშაპს მედუზა გორგონას თავი უჩვენა და გაქვავებული ურჩხული წყალში ჩავარდა.


text: საქართველოში მომავალი წლისთვის აგროდაზღვევის საკანონმდებლო ბაზა შეიქმნება. იგეგმება ასევე აგროდაზღვევის პროგრამის შემუშავება ფერმერებისთვის. საკანონმდებლო ბაზის შექმნამდე, გერმანიის რეკონსტრუქციისა და განვითარების საკრედიტო ბანკი (KfW) აგროდაზღვევის პოტენციალის გამოკვლევისა და კონცეფციის დამუშავებისთვის, გრანტის სახით, საქართველოს 200 000 ევროს გამოყოფს. აღნიშნული მექანიზმის ამოქმედება აუცილებელი იქნება სოფლის მეურნეობის სფეროში რისკფაქტორის შესამცირებლად, რაც, თავის მხრივ, გაზრდის საბანკო სექტორის მხრიდან სფეროს დაკრედიტების მაჩვენებელს და, შესაბამისად, თანდათანობით შეამცირებს სახელმწიფოს მიერ აგროსესხების სუბსიდირების აუცილებლობას. აღსანიშნავია, რომ აგროდაზღვევა ამ ეტაპზე ჩანასახოვან სტადიაშია. საქართველოს ბაზარზე ამ პროდუქტს მხოლოდ ორი კომპანია სთავაზობს და სადაზღვევო პორტფელის ერთ პროცენტზე ნაკლები უკავია. არსებობს აზრი, რომ საწყის ეტაპზე, მაღალი რისკიდან გამომდინარე, შეუძლებელია აგროდაზღვევის განვითარება სახელმწიფოს მხრიდან სუბსიდირების გარეშე. აგროდაზვევის სუბსიდირების მხრივ მსოფლიო ლიდერი ამერიკის შეერთებული შტატებია: აქ ფერმერის დაზღვევის სხვადასხვა ინსტრუმენტი არსებობს - როგორც მოსავლის დაზღვევა არასასურველი კლიმატური პირობებისგან, ასევე ფერმერის დაზღვევა სასოფლო-სამეურნეო პროდუქციაზე ფასების დრამატული ცვლილებისგან. აშშ-ისგან განსხვავებით, ევროკავშირის ქვეყნებში, სადაც აგროდაზღვევა ასევე მნიშვნელოვნად არის სუბსიდირებული, უფრო გავრცელებულია ერთჯერადი და კომბინირებული რისკისგან დაზღვევის ინსტრუმენტები და მოსავლის დაზღვევა. საშუალოდ აგროსადაზღვევო პრემია მაგალითად, სეტყვის შემთხვევაში 1-დან 18 პროცენტამდე მერყეობს, ყველაზე მაღალი სადაზღვევო პრემია კი ხილისთვისაა გათვალისწინებული. ამ ეტაპზე უცნობია, თუ რა სახის აგროსადაზღვევო სტრატეგიის შემუშავება იგეგმება საქართველოში და რა როლს შეასრულებს სახელმწიფო ამ სქემაში - გაიზრდება თუ არა სახელმწიფო ბიუჯეტის დანახარჯები სოფლის მეურნეობის სექტორში, თუ მოხდება არსებული პროექტების ჩანაცვლება აგროდაზღვევის სუბსიდირებით. უკანასკნელი სამი წლის განმავლობაში სოფლის მეურნეობის მიმართულებით ადგილი ჰქონდა დანახარჯების ზრდას. 2014 წლის მდგომარეობით, სახელმწიფო ბიუჯეტიდან ამ სფეროსთვის გამოყოფილია 263 მილიონ 500 ათასი ლარი, რაც სახელმწიფო ბიუჯეტის სამ პროცენტამდეა. აქედან, 26 პროცენტი სამელიორაციო სისტემის მოდერნიზაციას ხმარდება, 24 პროცენტი - შეღავათიან აგროკრედიტს, 18 პროცენტი კი - მცირემიწიან ფერმერთა საგაზაფხულო სამუშაოების ხელშეწყობის ღონისძიებებს.


სამზარეულოს 13 ახალი ტენდენცია, რომელიც გასათვალისწინებელია


text: რატომ და ვისი დავალებით იღებდა სასჯელაღსრულების დეპარტამენტის მე-8 დაწესებულების თანამშრომელი ვლადიმერ ბედუკაძე ციხის სკანდალურ კადრებს? და რატომ თვლის ის თავს უდანაშაულოდ? მას შემდეგ, რაც ბელგიიდან საქართველოში დაბრუნებული ვლადიმერ ბედუკაძე სასამართლომ 2000-ლარიანი გირაოს სანაცვლოდ გაათავისუფლა, მან და მისმა ადვოკატმა პირველი პრესკონფერენცია გამართეს. ციხის სკანდალური კადრების ავტორს ვლადიმერ ბედუკაძეს საქართველოში დაბრუნების შემდეგ გამართულ პირველ პრესკნფერენციაზე, გამოძიების ინტერესებიდან გამომდინარე, შეიძლება ითქვას, მედიისათვის კონკრეტული არაფერი უთქვამს: ”მე არ მაქვს უფლება ვისაუბრო იმაზე, თუ რა ჩვენება მივეცი გამოძიებას”, ”ამ ინფორმაციის გამჟღავნებისგან თავს შევიკავებ”, ”ვერც დავადასტურებ, ვერც უარვყოფ...” - ასეთი ფრაზებით შემოიფარგლებოდა მისი პასუხები ჟურნალისტების მიერ დასმულ უმეტეს შეკითხვაზე. თუმცა უნდა ითქვას ისიც, რომ ვლადიმერ ბედუკაძემ დაადასტურა გავრცელებული ინფორმაცია იმის შესახებ, რომ პროკურატურას მიაწოდა სროლყოფილი ინფორმაცია, მათ შორის, ვიდეოკადრები, რომლებიც, მისი სიტყვებით, გამოძიებას დაეხმარება: ”ყველა სახის ვიდეომასალა არსებობს, რაც სჭირდება გამოძიებას და რაც დაეხმარება გამოძიებას სრულყოფილად გახსნას საქმე”. წარმოიდგინეთ, როდესაც პატიმარს აყურებინებენ მისი ოჯახის წევრის გაუპატიურებას. წარმოიდგინეთ შემთხვევა, როდესაც მიწაში ყელამდე ჩაფლული ადამიანის თავზე ბუნებრივ მოთხოვნილებებს იკმაყოფილებენ... ინფორმაცია იმის შესახებ, რომ ვლადიმერ ბედუკაძე, ციხის სკანდალური და საზოგადოებისათვის უკვე კარგად ცნობილი კადრების გარდა, სხვა, სანახავად გაცილებით მძიმე კადრებს ფლობდა, ჯერ კიდევ მის ჩამოსვლამდე გავრცელდა. ამ ინფორმაციას მედიასთან საუბარში ვლადიმერ ბედუკაძის ადვოკატებიც ადასტურებდნენ. კიდევ უფრო მძაფრად დაახასიათა ციხეში არსებული არაადამიანური მოპყრობის ფაქტები მთავარმა პროკურორმა არჩილ კბილაშვილმა 20 იანვარს გადაცემა ”პოსტსკრიპტუმში”. მისი სიტყვებით, პროკურატურა ფლობს მასალებს, რომლის, უბრალოდ, გაფიქრებაც კი ადამიანს შეზარავს, თუმცა ისიც უნდა ვთქვათ, რომ მან თავი შეიკავა გაემჟღავნებინა ინფორმაცია იმის შესახებ, ფლობს თუ არა პროკურატურა ამ ფაქტების ამსახველ ვიდეომასალას: ”მართალია, ჩემი საუბარი კადრებით არ იქნება თანხლებული, მაგრამ შემიძლია გითხრათ: წარმოიდგინეთ, როდესაც პატიმარს აყურებინებენ მისი ოჯახის წევრის გაუპატიურებას. წარმოიდგინეთ შემთხვევა, როდესაც მიწაში ყელამდე ჩაფლული ადამიანის თავზე ბუნებრივ მოთხოვნილებებს იკმაყოფილებენ... მთავარი პროკურორი რომ ვარ და ვფლობ ამ ინფორმაციას და ვსწავლობთ და ვმუშაობთ, ამიტომ ვამბობ ამას. მინდა ვთქვა, რომ ავადმყოფური ქცევის ფანტაზიის საზღვარი აქ არ არის” , - ამბობს არჩილ კბილაშვილი. სულ რომ არასწორი მიმართულებით წავიდეს გამოძიება და სულ რომ სასჯელი მომესაჯოს, მე მაინც კმაყოფილი ვარ. მე მიზანს მივაღწიე, ციხეებში წამება შეწყდა... რატომ და ვისი დავალებით იღებდა სასჯელაღსრულების დეპარტამენტის მე-8 დაწესებულების თანამშრომელი ვლადიმერ ბედუკაძე ციხის სკანდალურ კადრებს? და რატომ თვლის ის თავს უდანაშაულოდ? - ეს კითხვები ჟურნალისტებმა „პრაიმ-ტაიმის“ პრესკლუბში მისულ ციხის ყოფილ თანამშრომელს არაერთხელ დაუსვეს. როგორც ის ირწმუნება, კადრების გადაღებას მას საპყრობილის დირექტორი ალექსანდრე მუხაძე ავალებდა. ის არ მოქმედებდა საკუთარი ნებით. მისივე თქმით, თუკი ის წამების კადრებს არ გადაიღებდა, მასზე შესაძლოა სხვადასხვა სახის ზეწოლა განხორციელებულიყო. ვლადიმერ ბედუკაძის თქმით, პატიმართა წამების კადრებს მხოლოდ ის არ იღებდა და ამას პენიტენციარულ სისტემაში ერთგვარი სისტემური ხასიათი ჰქონდა შეძენილი. ზეწოლა კი ძირითადად ე.წ. პოლიტპატიმრებსა და ქურდული მენტალიტეტის მქონე პატიმრებზე ხორციელდებოდა. ის ასეევ საუბრობს იმის შესახებ, რომ პატიმართა წამებაში არაერთხელ მიუღია მონაწილეობა ბაჩო ახალაიას. თუმცა ვლადიმერ ბედუკაძე არაფერს ამბობს იმაზე, არსებობს თუ არა ამ ფაქტების დამადასტურებელი ვიდეომასალა. ”ეს იყო მუშაობის სტილი. ხდებოდა მსჯავრდებულებზე მსგავსი ტიპის მასალის შეგროვება და შემდეგ გამოყენება როგორც ციხეში, ასევე ციხიდან გასვლის შემდეგ. სულ რომ არასწორი მიმართულებით წავიდეს გამოძიება და სულ რომ სასჯელი მომესაჯოს, მე მაინც კმაყოფილი ვარ. მე მიზანს მივაღწიე, ციხეებში წამება შეწყდა” , - ამბობს ვლადიმერ ბედუკაძე. მე ღრმად ვარ დარწმუნებული, რომ ეს იყო ერთადერთი შანსი და საშუალება, რომ ამ ადამიანს მოეპოვებინა ეს კადრები და შემდეგ საზოგადოებისთვის გაეცნო... სამართლებრივი სიკეთე - ასე აფასებს ვლადიმერ ბედუკაძის ადვოკატი ელზა ჯმუხაძე მისი დაცვის ქვეშ მყოფი პიროვნების საქციელს და ამბობს, რომ არსებულ სიტუაციაში ვლადიმერ ბედუკაძეს სჭირდებოდა ეთამაშა ისეთი როლი, რომელიც ციხის ადმინისტრაციას მის ერთგულებაში დაარმწუნებდა და, საბოლოოდ, მისივე სიტყვებით, ფარდას ახდიდა იმ სისასტიკეს, რაც ციხეებში ხდებოდა. სწორედ ამით ამართლებს ის ბედუკაძის თანამონაწილეობას სკანდალური კადრების გადაღებაში: ”მე ღრმად ვარ დარწმუნებული, რომ ეს იყო ერთადერთი შანსი და საშუალება, რომ ამ ადამიანს მოეპოვებინა ეს კადრები და შემდეგ საზოგადოებისთვის გაეცნო” , - ამბობს ელზა ჯმუხაძე. შეგახსენებთ, რომ საქართველოს მთავარმა პროკურატურამ, პატიმრების წამებისა და არაჰუმანური მოპყრობის ფაქტზე მიმდინარე გამოძიების ფარგლებში, დამამძიმებელ გარემოებებში ჩადენილი წამებისთვის ვლადიმერ ბედუკაძეს ბრალი ციხის სკანდალური ფაქტების გამოქვეყნებიდან რამდენიმე დღეში, გასული წლის სექტემბრის ბოლოს, წაუყენა. იმ დროისათვის ბელგიაში მყოფ ბედუკაძეს აღმკვეთი ღონისძიების სახით დაუსწრებლად შეეფარდა დაპატიმრება და მის მიმართ გამოცხადდა ძებნა ინტერპოლის წითელი ცირკულარით. მიმდინარე წლის 16 იანვარს კი ვლადიმერ ბედუკაძის მიმართ საერთაშორისო ძებნა შეწყდა, რის მიზეზადაც პროკურატურამ ვლადიმერ ბედუკაძის გამოძიებასთან თანამშრომლობა დაასახელა. ციხის სკანდალური ვიდეოკადრების ავტორი ვლადიმერ ბედუკაძე თბილისში ბელგიიდან 18 იანვარს დაბრუნდა. ის სამართალდამცავებმა საერთაშორისო აეროპორტში დააკავეს, თუმცა მეორე დღესვე 2000-ლარიანი გირაოს სანაცვლოდ მოსამართლემ ბედუკაძე სასამართლო დარბაზიდან გაათავისუფლა. ვლადიმერ ბედუკაძის ადვოკატის თქმით, ამ დროისათვის ცნობილი არ არის, როდის ჩაინიშნება მომდევნო სასამართლო სხდომა. ის იმედს გამოთქვამს, რომ ვლადიმერ ბედუკაძეს ბრალი მოეხსნება.


ალექსანდრე გრიგოლის ძე შერვაშიძე//1860-1932// სოხუმის ქალაქის თავი, აქტიურ მონაწილეობას იღებდა სოფლის მეურნეობის სოხუმის საზოგადოებაში. 1903 წელს თავის ბაღში მოაწყო დიდი მიღება სოხუმში ჩასული ილია ჭავჭავაძის პატივსაცემად.


text: დედაქალაქი — სახელმწიფოს ან სხვა ადმინისტრაციული ტერიტორიის (ოლქის, პროვინციის, ავტონომიური ერთეულის) მთავარი ქალაქი, სადაც როგორც წესი განლაგებულია ხელისუფლებისა და მმართველობის უმაღლესი ორგანოები: პრეზიდენტის, მონარქის, გუბერნატორის რეზიდენცია, პარლამენტი, ცენტრალური სამინისტროები და უწყებები, ქვეყნის უმაღლესი სასამართლო და სხვა. დედაქალაქი ხშირად ცალკე ადმინისტრაციულ ერთეულად არის გამოყოფილი, მაგალითად ქალაქ ვენას კონსტიტუციით მინიჭებული აქვს მხარის სტატუსი. დედაქალაქი შეიძლება არ იყოს ქვეყნის ყველაზე დიდი ქალაქი. ამის მაგალითებია ანკარა თურქეთში, ვაშინგტონი აშშ-ში, კანბერა ავსტრალიაში და სხვა. უფრო მეტიც, უკანასკნელ ათწლეულებში შეიმჩნევა ტენდენციები დედაქალაქის გადატანისა მცირე სიდიდის ქალაქებში (ასტანა ყაზახეთში, დოდომა ტანზანიაში, იამუსუკრო კოტ-დ’ივუარში) ან სრულიად ახალი დედაქალაქების მშენებლობისა (ბრაზილია, ისლამაბადი). ზოგიერთ ქვეყანაში პრაქტიკულად აღიარებულია ორდედაქალაქიანობა: ნიდერლანდების ოფიციალური დედაქალაქია ამსტერდამი, მაგრამ მთავრობა და უმაღლესი სასამართლო ჰააგაშია განთავსებული, ანალოგიური ვითარებაა ბოლივიაში (სუკრე — კონსტიტუციური დედაქალაქია, ლა-პასი — ფაქტობრივი), კოტ-დ’ივუარში (იამასუკრო და აბიჯანი), შრი-ლანკაში, ჩილეში, მალაიზიაში, სამხრეთ აფრიკის რესპუბლიკაში. იხილეთ აგრეთვე მსოფლიოს ქვეყნების დედაქალაქები რესურსები ინტერნეტში ევროპის დედაქალაქების რეიტინგი 2009 დედაქალაქების შედარება სქოლიო დედაქალაქები


მიხეილ ცქვიტარიძე ამბობენ, რომ ჰაერიდან შეწამვლა რეკომენდირებული არ არის, რადგან ამ დროს საფრთხე ექმნება ფუტკარს.


source: CulturaX

text: "ხელისუფლება შეერწყა მთლიანად კრიმინალს", - მიაჩნია გია ბარამიძეს; რომან გოცირიძეს კი, როგორც ჩანს, წარსულის ზმანებებში ერევა დღევანდელი სიტუაცია და ასკვნის, რომ "ქვეყანა ემსგავსება პოლიციურ სახელმწიფოს". "ნაციონალების" აზრით, მთაწმინდის ოლქში ჩატარებულ არჩევნებში აქტიურად იყვნენ ჩართულნი გამგეობები, კრიმინალური ავტორიტეტები, ადმინისტრაციული რესურსი და ამ არჩევნებზე ამოქმედდა კალაძისეული სქემა, ანუ ძველი ბიჭებით არჩევნების მოგება. ბრალდებას ხელისუფლება არ იზიარებს და "ნაციონალებს" საკუთარ წარსულს შეახსენებს, როცა ისინი საარჩევნო უბნებზე აქტიურად იყენებდნენ კუნთმაგარ სპორტსმენებს, დამრბევებს, ზონდერებს, კრიმინალებს და არც ერთ უსამართლო ხერხს არ თაკილობდნენ. შერიგებისა და სამოქალაქო თანასწორობის საკითხებში ყოფილ სახელმწიფო მინისტრს, ექსპერტს კონფლიქტების საკითხებში პაატა ზაქარეიშვილს მიაჩნია, რომ ქვეყანა სულაც არ ემსგავსება პოლიციურ სახელმწიფოს და ასეთი აზრები სწორედაც მეორე ცენტრის, ანუ "ნაცმოძრაობის" ფანტაზიის ნაყოფია. პაატა ზაქარეიშვილის თქმით, ამჟამინდელ საქართველოს პოლიციური სახელმწიფოს ნიშნები არ აქვს, პირიქით, ეს "ნაციონალების" დროს უნდა მოვიკითხოთ. "ეს მაშინ იყო პოლიციური სახელმწიფო, საშინელი ფორმებით. მართალია, პოლიციური სახელმწიფოს ფრაგმენტები და სპონტანური გამოვლინებები დღეს ნამდვილად არის, მაგრამ არც პოლიციურ სახელმწიფოს და არც კრიმინალთან შეკვრას სისტემური ხასიათი არ აქვს. საერთოდ, "ქართულ ოცნებას" არაფრის უნარი არ გააჩნია. ეჭვი იმაშიც მეპარება, მათ შეეძლოთ ან პოლიციური სახელმწიფოს შექმნა, ან კრიმინალთან სისტემური გაერთიანება, როგორც ეს შევარდნაძის დროს და მის შემდეგ ხდებოდა", - აღნიშნა პაატა ზაქარეიშვილმა For.ge-სთან საუბრისას. პოლიტოლოგი სოსო ცინცაძე ჩვენთან საუბრისას აცხადებს, რომ ყველაფერი შეიძლება დასწამო ამ ხელისუფლებას, მაგრამ პოლიციური სახელმწიფოს დაწამება გადაჭარბებულია. "ჩვენთან პოლიციური სახელმწიფო ნამდვილად არ არის და არ ხდება ის, რაც თუნდაც მოსკოვში მოხდა, როცა ჟურნალისტ ივან გოლუნოვს ჩაუდეს ნარკოტიკები მოსკოვის ცენტრში. ამის შემდეგ გოლუნოვი შინაპატიმრობიდან გაათავისუფლეს და ორი გენერალი მოხსნეს მაგის გამო. მართალია, პოლიციურ სახელმწიფოშიც არის ხოლმე ასეთი "გამონათებები", მაგრამ რუსეთი მაინც პოლიციურ სახელმწიფოდ რჩება. პოლიციური სახელმწიფოს ცნება სულ სხვაა. ჩვენი ენამოსწრებული და ცოტა დემაგოგიის მოყვარული პოლიტიკოსები ზერელედ ისვრიან ამ ტერმინებს. სინამდვილეში, ამას მეცნიერული საფუძველი და ანალიტიკა არ უდევს საფუძვლად", - აცხადებს სოსო ცინცაძე. ანალიტიკოსი ვახტანგ მაისაია მიიჩნევს, რომ "მელას რაც ელანდებოდა, ის ესიზმრებოდა". მისი შეფასებით, "ნაცმოძრაობისგან" "ქართული ოცნების" დადანაშაულება პოლიციური სახელმწიფოს შექმნაში სასაცილოა. "ეს ნამეტანია. პოლიციურ სახელმწიფოს ვერანაირად ვერ ვგრძნობ. პოლიციურ სახელმწიფოში პოლიციელები ყოველ ნაბიჯზე გდევნიან. მანქანით რომ მიდიხარ, გამუდმებით გაჩერებენ და უხეშად მოგმართავენ. სწორედ ეს არის პოლიციური რეჟიმი. რაც მე მიმოძრავია მანქანით, პოლიციელებს არ გავუჩერებივარ, რადგან ამის საფუძველი არ ჰქონიათ. პოლიციურ ქვეყანაში კი პოლიციელებს რაიმე საფუძველი არ სჭირდებათ, ისე გაგაჩერებენ. ცხადია, არის გარკვეული რეციდივები, რაც ხდება ძალოვან უწყებებში, მაგრამ ეს რეციდივები რომ პოლიტიკურ რეპრესიებად წარმოვაჩინოთ, გადამეტებული იქნება", - აღნიშნა ვახტანგ მაისაიამ ჩვენთან საუბარში. Serapina ჰმ, ბარამიძემ რაც ფეხი აიდგა, მის მერე პარლამენტარია და ქართველი ხალხის ზურგზე ცხოვრობს... როგორც ჩანს,მან ახლაღა "აღმოაჩინა" რომ პოლიციურ სახელმწიფოს ვემსგავსებით... აბა, სააკაშვილის დროს,პოლიტიკური სიმწიფე აკლდა და ვერ შაემჩნია.


"გუბაზ სანიკიძე, სავარაუდოდ, შანტაჟის მსხვერპლი გახდა, სხვაგვარად მისი სიტყვების ახსნა და სააკაშვილის „შეყვარება“ ყოვლად გაუგებარი მოვლენაა" - ძალადობა და შანტაჟი ქართულ პოლიტიკაში - Black on White მთავარი\tდღის თემა\t“გუბაზ სანიკიძე, სავარაუდოდ, შანტაჟის მსხვერპლი გახდა, სხვაგვარად მისი სიტყვების ახსნა და სააკაშვილის „შეყვარება“ ყოვლად გაუგებარი მოვლენაა” – ძალადობა და შანტაჟი ქართულ პოლიტიკაში “გუბაზ სანიკიძე, სავარაუდოდ, შანტაჟის მსხვერპლი გახდა, სხვაგვარად მისი სიტყვების ახსნა და სააკაშვილის „შეყვარება“ ყოვლად გაუგებარი მოვლენაა” – ძალადობა და შანტაჟი ქართულ პოლიტიკაში ავტორი ხათუნა ჩიგოგიძე 29/10/2019 „პოლიტიკა ისეთივე სახიფათო და მძაფრია, როგორც ომი – ომში შეიძლება მხოლოდ ერთხელ მოგკლან, ხოლო პოლიტიკაში – რამდენჯერმე“ – უინსტონ ჩერჩილის ეს სიტყვები ზუსტად მიესადაგება ბოლო წლების ქართულ პოლიტიკაში მიმდინარე მოვლენებს: 1990-იანი წლებიდან დღემდე, ანუ მას შემდეგ, რაც ჩვენმა სამშობლომ დამოუკიდებლობა მოიპოვა, პოლიტიკურ ინტრიგებსა და დაპირისპირებებს არაერთი ადამიანის სიცოცხლე შეეწირა. ეს პროცესი 21-ე საუკუნის საქართველოშიც გაგრძელდა. საქართველოს უახლეს ისტორიას ახსოვს იდუმალი ფაქტები და მოვლენები, რომელიც დღემდე არავის გამოუძიებია... და მაინც, რა როლს ასრულებს ძალადობა და შანტაჟი ქართულ პოლიტიკაში? – ამ კითხვას ჩვენი რესპონდენტები უპასუხებენ: რამაზ საყვარელიძე – პოლიტოლოგი: „მარტო შანტაჟი და ძალადობა კი არა, იდუმალი მკვლელობებიც გვახსოვს“ –შანტაჟის ელემენტი ყველა პოლიტიკურ ბრძოლას და დაპირისპირებას ახლავს, ოღონდ, ეს საიდუმლო ბოლომდე გახსნილი არ არის. ზედაპირზე არსებული მოვლენები ყველასათვის ნათელია, შანტაჟის და ძალადობის ფაქტებს კი ყველა მალავს. შანტაჟმა დაუფარავი სახე მიიღო ბოლო პერიოდის ქართულ პოლიტიკაში და ეს პირადი ცხოვრების ამსახველი კადრების გამოქვეყნებით გამოვლინდა. ბოლო პერიოდში ამ მახინჯი მოვლენით ყველაზე მეტად დაზარალდა ეკა ბესელია, რომელიც არც მალავს, რომ ეს პროცესი მის წინააღმდეგაა მიმართული. ვიცით, რომ წინა ხელისუფლებას სპეციალური საცავი ჰქონდა, სადაც კომპრომატებს ინახავდა. ამ მასალას ტყუილად კი არ აგროვებდნენ, თითოეული კომპრომატი იმისთვის სჭირდებოდათ, რომ ვინმე შანტაჟის მსხვერპლი გამხდარიყო. ის, ვინც შეშინდა და ბედს დამორჩილდა, ბუნებრივია, ხმას ვეღარ ამოიღებს და ბოლომდე ჩუმად იქნება. სამწუხაროდ, ნაციონალების დროს დაწყებული ეს ტენდენცია დღემდე გრძელდება: როგორც ამბობენ, ძალადობის და შანტაჟის ფონზე გადანაწილდა „რუსთავი 2“-ის წილებიც. ამ არხის ყოფილი მესვეურები ყველაფერს ხელისუფლებას აბრალებენ. აღარაფერს ვიტყვი სატელეფონო ზარებზე და ინტერნეტით განხორციელებულ ძალადობაზე – ეს მოვლენა ჩვენთან და უცხოეთის არაერთ ქვეყანაში ფართოდ არის გავრცელებული. გარდა შანტაჟისა, ბოლო წლების ქართულ პოლიტიკაში შემზარავი ფიზიკური ძალადობის ფაქტებიც მოხდა. სააკაშვილის ხელისუფლების დროს, შეუბრალებლად სცემეს პოპულარულ პოლიტიკოსს – კობა დავითაშვილს. თუმცა, მარტო ძალადობა კი არა, მკვლელობებიც გვახსოვს. „ნაციონალების“ დროს ციხეებში მომხდარი ძალადობის და გაუპატიურების ფაქტები ხომ საშინელება იყო! აქვე უნდა გავიხსენო უფრო ადრე მომხდარი იდუმალი მოვლენები, კერძოდ, ზურაბ ჟვანიას და გიორგი სანაიას გარდაცვალება. ორივეს სიკვდილი შემთხვევითობას დაბრალდა. მართალია, ბევრი მათ სიკვდილს მკვლელობას ეძახის, მაგრამ სანამ ოფიციალური ვერსია არ დაიდება, იქამდე რთულია მსჯელობა იმაზე, თუ რა მოხდა. ორივე საკმაოდ გავლნაენიანი პიროვნება იყო, მათ სიტყვას წონა ჰქონდა და არავინ იცის, მოიშორეს თუ რა მოხდა. თუმცა, რა უნდა ვთქვათ პატარა საქართველოზე, როცა მსოფლიოს ყველაზე გავლენიანი ქვეყნის პრეზიდენტი – ჯონ კენედი მოკლეს და ბევრი ფიქრობს, რომ ნამდვილი დამნაშავე დღემდე ნაპოვნი არ არის. ასე რომ, ფიზიკური თუ ფსიქოლოგიური ძალადობა პოლიტიკაში ოდითგანვე „მოსულა“, ეს ამ სფეროსთვის ჩვეული მოვლენაა. კობა დავითაშვილი – იურისტი: „სააკაშვილის ხელისუფლებამ ჩემი ჯანმრთელობის დაზიანებით გაცილებით მეტი ზიანი მიიღო, ვიდრე სარგებელი!“ – ბევრჯერ მიფიქრია, თუ რა მიზანს ემსახურებოდა ჩემზე თავდასხმა! ჩემი აზრით, ეს უფრო დაულაგებელი, გაუწონასწორებელი ადამიანის ქმედებას ჰგავდა. ალბათ ასეთი თავდასხმები პოლიტიკური კონკურენტების ჩამოშორებას ისახავს მიზნად, მაგრამ ფაქტია, რომ ჩემი ჩამოშორება ვერ შეძლეს. სააკაშვილის ხელისუფლებამ ჩემი ჯანმრთელობის დაზიანებით მეტი ზიანი მიიღო, ვიდრე სარგებელი. ამიტომ ვფიქრობ, რომ ეს უფრო ემოციური გადაწყვეტილება იყო, ვიდრე რაციონალური ნაბიჯი. ჩემი ცემა არაფერია იმ ამაზრზენ ფაქტებთან შედარებით, რომელიც ციხეებში ხდებოდა. ამ მხრივ სააკაშვილმა მსოფლიოს ყველა დიქტატორს აჯობა. დახვრეტა ჯობდა იმას, რაც ქართულ ციხეებში ხდებოდა, ამასთან შედარებით ჩემზე თავდახმა რა მოსატანია? იმ ფონზე, თუ როგორ აწამებდნენ და აუპატიურებდნენ ადამიანებს, ჩემი ამბავი დამავიწყდა კიდეც. ეს იყო ადამიანის დამცირებასა და შეურაცხყოფაზე აგებული სისტემა, როცა ყველას და ყველაფერს უთვალთავალებდნენ და მოწინააღმდგეების ჩამოშორებას ამ გზით ახერხებდნენ. ყველაზე ცუდი კი ის არის, რომ ამ სისტემის ზოგიერთ შემოქმედს დღევანდელი ხელისუფლება ხელს აფარებს. დღემდე მოგვდევს იმ მახინჯი სისტემის შედეგები და გვრჩება მხოლოდ იმედი, რომ მომავალში მსგავსი ფაქტები აღარ განმეორდება. ლალი მოროშკინა – პიარტექნოლოგი, პოლიტოლოგი: „დღევანდელი პოლიტიკური სიტუაცია ხშირად მაგონებს განქორწინებული ცოლ-ქმრის სიტუაციას“ სამწუხაროა, რომ ჩვენმა პოლიტიკურმა ისტებლიშმენტმა ყველაზე მარტივი გზა აირჩია მოწინააღმდგესთან საბრძოლველად – ეს არის შანტაჟი და ძალადობა. დღევანდელი პოლიტიკური სიტუაცია ხშირად მაგონებს განქორწინებული ცოლ-ქმრის სიტუაციას, რომელსაც ერთმანეთი აღარ უყვარს. ზოგიერთი წყვილი პოულობს იმის რესურსს, რომ კულტურული ურთიერთობა შეინარჩუნოს – ეს ევროპული წესი და ნორმაა. მაგალითად: საფრანგეთი და ინგლისი კარგა ხანს იყვნენ ერთმანეთთან დაპირისპირებული, მაგრამ შერიგების გზები იპოვეს, იგივე ითქმის გერმანიასა და საფრანგეთზე. კიდევ უამრავი მაგალითის ჩამოთვლა შეიძლება, მაგრამ არსებობს „ქაჯური“ მიდგომა, როგორც ოჯახში, ასევე – პოლიტიკაში. განშორების დროს იწყება ყველა იმ უკუღმართობის გამოვლენა, რომელიც ადრე იმალებოდა. როგორც ზოგიერთი ცოლი აბრალებს ქმარს, რომ ის წლების განმავლობაში იმპოტენტი იყო, ასევე ხდება მდაბიურ პოლიტიკაშიც. როდესაც პოლიტიკოსი ლაპარაკს იწყებს მუქარით, შანტაჟით და ლანძღვა-გინებით, ის უკვე გაშიფრულია – ეს ადამიანი მანამდე რჩება პარტნიორის ერთგული, სანამ თვითონ სურს, მაგრამ როგორც კი საქმე პოლიტიკურ განქორწინებამდე მიდგება, აღმოჩნდება, რომ მათი ურთიერთობა მოჩვენებითი იყო. სამწუხაროა, რომ 20 წლის წინანდელი ქართული პოლიტიკა ბევრად უფრო ჰუმანური იყო, მაშინ უფრო საქმიანი და მშვიდი დებატები იმართებოდა. ახლა კი, რა ხდება? – აშანტაჟებენ ქალ-პოლიტიკოსებსაც და მამაკაცებსაც. მე ვიცი შანტაჟის მრავალი ფაქტი, რომელიც გაუხმაურებელი დარჩა. ძალიან ხშირად პოლიტიკოსები პოზიციას მოულოდნელად იცვლიან და ასე შანტაჟის გამო იქცევიან. აბა რით უნდა აიხსნას, რომ გუშინ ადამიანი ნორმალურად აზროვნებდა, დღეს კი, ყურები გიჭკნება, იმდენ სისულელეს ამბობს? არ მოვერიდები და ამის მაგალითად ჩემს მეგობარს – გუბაზ სანიკიძეს დავასახელებ, რომელიც სავარაუდოდ, შანტაჟის მსხვერპლი გახდა. სხვაგვარად მისი სიტყვების ახსნა და სააკაშვილის „შეყვარება“ ყოვლად გაუგებარი და წარმოუდგენელი მოვლენაა. აბა, რით უნდა ავხსნათ, როცა ის ამბობს, რომ მიშა ძალიან დიდი პოლიტიკოსია? არ შეიძლება მოაზროვნე, ინტელიგენტი ადამიანი ასე შეიცვალოს. ანალოგიურ მდგომარეობაშია კიდევ რამდენიმე ჩემი მეგობარი და ვფიქრობ, რომ თითოეული მათგანი შანტაჟის მსხვერპლია. მსგავსი ფიგურები ქართულ პოლიტიკაში მრავლად არიან. მე ვფიქრობ, რომ არსებობს სპეცდანიშნულების ბრიგადა, ჯგუფი, რომელიც პოპულარულ ადამიანებზე „მუშაობს“, როგორც ეს KGB-ს დროს ხდებოდა. ჩემი აზრით, ეს პოლიტიკოსები ძალიან მძიმე შარში არიან გახვეული. წინა ხელისუფლების დროს ცემა და შანტაჟი გავრცელებული მოვლენა იყო, დღეს არავის სცემენ და აწამებენ, (ერთეული შემთხვევების გარდა), მაგრამ იმ სიმახინჯის კვალი ჩვენს გონებაში კარგა ხანს დარჩება, ვიდრე არ გაიზრდება თაობა, რომელსაც ის საშინელი პერიოდი საერთოდ არ ეხსომება.


text: {{ინფოდაფა დღესასწაული |დღესასწაულის სახელი = აღდგომა |ტიპი(ფერი) = |გაფართოებული ტიპი = |სურათი = Harrowing of hell from Vasilyevskiy chin (1408, Tretyakov gallery).jpg |წარწერა = ქრისტეს აღდგომა, ანდრია რუბლიოვის 1408—1410 წ.წ. დაწერილი ხატი. |მნიშვნელობა = |დაწესდა = |ოფიციალურად = |სხვაგვარად = |ასევე = |აღნიშნავენ = |პერიოდი = |თარიღი = |თარიღი2022 =17 აპრილი (დასავლური ტრადიციით) 24 აპრილი (აღმოსავლური ტრადიციით) |თარიღი2023 =9 აპრილი (დასავლური ტრადიციით) 16 აპრილი (აღმოსავლური ტრადიციით) |თარიღი2024 =31 მარტი (დასავლური ტრადიციით)5 მაისი (აღმოსავლური ტრადიციით) |ზეიმობა = |ტრადიცია = |დაკავშირებულია = }} ბრწყინვალე აღდგომა უფლისა ჩვენისა იესუ ქრისტესი ან აღდგომა, პასხა (, ), ზატიკი (), აღვსება — უძველესი და უდიდესი ქრისტიანული დღესასწაული, რომელიც აღინიშნება ახალი სტილით 4 აპრილსა და 8 მაისს შორის ქრისტეს მკვდრეთით აღდგომასთან დაკავშირებით. აღდგომას უძღვის 40-დღიანი მარხვა, საეკლესიო სამზადისი, აღსარება და ზიარება, ვნების კვირა. ქრისტიანთათვის ესაა ზეიმთა ზეიმი, აღმნიშვნელი მესიის მოვლინებისა, რაზედაც მოსეს ხალხი ეგვიპტის მონობიდან თავის დაღწევის შემდეგ ოცნებობდა, რასაც ბიბლიური წინასწარმეტყველნი ქადაგებდნენ და რაც სინედრიონის ნებით ჯვარცმული ქრისტეს სახით განხორციელდა. თავდაპირველად მხოლოდ ვნების დღეებს ზეიმობდნენ. მხოლოდ IV საუკუნეში მიეცა აღდგომის დღესასწაულს თანამედროვე სახე. ნიკეის პირველმა მსოფლიო საეკლესიო კრებამ 325 წელს დაადგინა ზეიმის აღნიშვნა გაზაფხულის ბუნიობის მომდევნო კვირას, იუდეველთა პასექის დასასრულს, უთუოდ მისგან განცალკევებით და კვირის ბოლოს. ეს შუალედი ხვდება ახალი სტილით 4 აპრილიდან 8 მაისამდე. შესაბამისად, აღდგომა მოძრავი დღესასწაულების კატეგორიას განეკუთვნება. ქართული საბჭოთა ენციკლოპედიის თანახმად, აღდგომის ზეიმი, უძველეს მესაქონლეთა და შემდეგ მიწათმოქმედთა საგაზაფხულო, საყოველთაო განახლების დღესასწაულია, რომელიც უშორესი ძირებით წარმართულ რელიგიებს უნდა უკავშირდებოდეს, სადაც ის ბუნების კვდომას და აღდგომას განასახიერებს. სახელწოდება აღვსება ქართულ მართლმადიდებლურ საეკლესიო ლიტერატურაში აღდგომის დღესასწაულის აღსანიშნავად გამოიყენება ტერმინი „აღვსება“. იგი ორიგინალური ძველი ქართული ტერმინია და, უპირატესად, პასქალიონში გამოიყენება. სიტყვა აღვსება ებრაულიდან მომდინარე ტერმინ პასექის ზედმიწევნითი შესატყვისია და ბერძნულ პასხას და სომხურ ზატიკს შეესაბამება. „უძველეს იადგარში“ აღვსება აღდგომის საგალობლებში გვხვდება, რაც კიდევ ერთხელ მოწმობს, მისი როგორც ტერმინის სიძველეს. ძირითადად ტერმინი აღვსება ჰომილეტიკურ და ჰიმნოგრაფიულ ძეგლებში გამოიყენება. თუმცა, როგორც აღმოჩნდა, აქ მას ორგვარი მნიშვნელობა აქვს და ყოველთვის აღდგომის დღესასწაულით არ გაიგივება. ამის შესახებ საინტერესო განმარტებას ვხვდებით ე. ჭელიძის კომენტარში, რომელიც მას დართული აქვს „წმინდა მოწამე შუშანიკის მარტვილობის“ერთი კონკრეტული ადგილის განმარტებისას. კერძოდ, ჰაგიოგრეფიულ ტექსტში ნათქვამია, რომ ვარსქენმა შუშანიკი გვემა აღვსების ორშაბათს: „მეორედ გუემაჲ მისი შემდგომად აღვსებისა ზატიკისა, დღესა ორშაბათსა“. ე. ჭელიძე აღნიშნავს, რომ ტერმინი „აღვსება“ ორმნიშვნელოვანია: 1) „იგი, ერთი მხრივ, აღნიშნავს ციკლს, დღეების გარკვეულ მონაკვეთს, ჩვეულებრივ შვიდეულს (ზოგჯერ შვიდეულებს), ამ აზრით, ტერმინი აღვსება იმიჯნება აღდგომისაგან. 2) მეორე მხრივ, აღნიშნავს ხსენებული ციკლის (ჩვეულებრივ , შვიდეულის) დამაგვირგვინებელ კონკრეტულ დღეს, კვირიაკეს, კვირა დღეს, როდესაც აღდგა უფალი. ამ შინაარსით აღვსება და აღდგომა იდენტურია“. ე. ჭელიძის აზრით შუშანიკის წამებაში მოხსენიებული აღვსების ორშაბათი შეიძლება გაგებულ იქნეს, როგორც ვნების შვიდეულის ორშაბათად, ისე აღდგომის შემდეგ ბრწყინვალე შვიდეულის ორშაბათად. ტერმინ „აღვსების“ შინაარსობრივი განმარტება კ. კეკელიძის აზრით დაკავშირებული უნდა იყოს დიდიმარხვის დასრულებასთან. მეცნიერის თქმით: „აღდგომით სრულდება, აღივსება პერიოდი 49 დღის მარხვა-სინანულისა, რომელიც მას წინ უძღვის“. კ. კეკელიძე თავის შეხედულებას სხვა მოსაზრებითაც ამყარებს: „ძველ ქართულ ჰეორტოლოგიურ წელიწადში, რომელიც ცხრა პერიოდად იყოფოდა, 4-9 პერიოდი შეიცავდა თითოეული შვიდ კვირას ან 49 დღეს. შვიდკვირეულ პერიოდებად დაყოფა საეკლესიო წელიწადისა არის უძველესი აღმოსავლური პრაქტიკა, რომლის კვალი დარჩენილია სირიის ქრისტიანთა, ნესტორიანთა და იაკობიტთა შორისაც, ტერმინი „აღვსება“ იხმარებოდა ხოლმე ამ ქრისტეანეთა მიერაც, იმით აღინიშნებოდა, არამარტო დიდმარხვის, არამედ სხვა პერიოდის უკანასკნელი შვიდეულიც. მაგალითად: „პარასკევი მოციქულთა შვიდეულის აღვსებისა“, „კვირა მოციქულთა შვიდეულის აღვსებისა“. მეექვსე პერიოდი ხსენებული ჰეორტოლოგიური წელიწადის მარტვილიიდან, ანუ სული წმინდის გადმოსვლის დღესასწაულიდან იწყებოდა და გრძელდებოდა 29 ივნისამდე, პეტრე-პავლობამდე. ამიტომ ამ შვიდეულს ეწოდებოდა „მოციქულთა შვიდეული“, რომელსაც თავისი „აღვსება“ ჰქონდა. კ. კეკელიძე ამ მოსაზრებას ამყარებდა გიორგი მთაწმინდელის ცხოვრების ერთი მონაკვეთით, სადაც 1065 წლის 29 ივნისი მოხსენიებულია როგორც „აღვსება“ — ნუგეშინის-ეცით ძმათა, რამეთუ დღეს აღვსებაჲ არს“. კ. კეკელიძის აზრით 29 ივნისი, პეტრე-პავლობის დღესასწაული არის „აღვსება“ მოციქულთა მარხვის შვიდეულისა. ა. შანიძის ვერსიით ტერმინი „აღვსება“ შეიძლება დაკავშირებული იყოს გაზაფხულის ბუნიობის მომდევნო სავსემთვარეობასთან, რომლის შემდეგი კვირადღე წარმოადგენს აღდგომის დღესასწაულს. მისი აზრით, „ის გარემოება, რომ პასექი ძველ ქართულად იწოდებოდა აღვსებად, მოწმობს იმის შესახებ, რომ მისი დღესასწაულობა შესაძლებელია დაკავშირებული იყო გაზაფხულის სავსემთვარეობის შემდგომ პირველ კვირასთან“. ამავე მოსაზრებას გამოთქვამს ე. ჭელიძეც და ტერმინ აღვსების სათავედ ებრაული პასექის აღსრულების ჟამს მიიჩნევს: „უეჭველია, რომ ქართული „აღვსება“ უნდა შექმნილიყო, როგორც პასექის დრესასწაულის აღმნიშვნელი ტერმინი, გამომდინარე პასექის აუცილებელი პირობიდან, სავსემთვარეობიდან. როგორც ცნობილია, პასექის დღესასწაული აუცილებლად იმართებოდა სავსემთვარეობას, რაც ძველ ქართულად სწორედ „აღვსებად“ ითქმის“. ა. შანიძის ამ მოსაზრებას არ იზიარებდა კ. კეკელიძე. აღდგომის დღის გამოთვლა მართლმადიდებლური აღდგომის თარიღი მოძრავია. იგი მიიღო ნიკეის მსოფლიო საეკლესიო კრებამ, რომელზეც დადგინდა, რომ აღდგომა უნდა იდღესასწაულებოდეს ერთდროულად ყველა ეკლესიაში, ე. ი. პირველი კვირადღეს სავსე მთვარიდან გაზაფხულის ბუნიობის შემდეგ. იმ შემთხვევაში, თუ აღნიშნული დღე დაემთხვევა ებრაელთა პასექს, მაშინ უნდა აღინიშნოს შემდეგ კვირა-დღეს. ცნობილი გერმანელი მათემატიკოსის კარლ ფრიდრიხ გაუსის მიერ გამოყვანილ იქნა ფორმულები, რომელთა მიხედვითაც ქრისტიანული პასექის დღე (ძვ. სტილით) შემდეგნაირად განისაზღვრება: გამოთვლა მათემატიკური ფორმულებით კალენდარული წლის რიგითი ნომერი უნდა გაიყოს -ზე, -ზე და -ზე, ხოლო გაყოფის შედეგად მიღებული ნაშთები კი შესაბამისად , და -თი ავღნიშნოთ. შემდეგ სიდიდე უნდა გაიყოს -ზე, ნაშთი ავღნიშნოთ -თი, რის შედეგადაც გამოსახულება უნდა გაიყოს -ზე, ნაშთი კი ავღნიშნოთ -თი. საბოლოოდ მივიღებთ, რომ აღდგომის დღე 1) თუ , მაშინ აღდგომა მარტის თვეში იქნება და ან 2) თუ , მაშინ აღდგომა აპრილის თვეში იქნება და . მაგალითისათვის 2015 წლის აღდგომის თარიღი ასე გამოითვლება: მთელი ანუ მთელი ანუ მთელი ანუ მთელი ანუ მთელი ანუ აღდგომა იქნება მარტის თვეში. ე. ი. 2015 წელს აღდგომა დღე მოუწევს 30 მარტს (ძვ. სტილით). გამოთვლა Excel-ის ფორმულით ზემოთ მოყვანილი ფორმულების გათვალისწინებით შესაძლებელია Microsoft Excel-ის სივრცეში შეიქმნას აღდგომის ძვ. სტ. დაანგარიშების ფორმულა ნებისმიერი თარიღისათვის, რომლებიც გამოიყურება შემდეგნაირად: =DATE(A1,IF(MOD((2*MOD(A1,4)+4*MOD(A1,7)+6*MOD((19*MOD(A1,19)+15),30)+6),7)+MOD((19*MOD(A1,19)+15),30)<10,3,4),IF(MOD((2*MOD(A1,4)+4*MOD(A1,7)+6*MOD((19*MOD(A1,19)+15),30)+6),7)+MOD((19*MOD(A1,19)+15),30)<10,22+MOD((2*MOD(A1,4)+4*MOD(A1,7)+6*MOD((19*MOD(A1,19)+15),30)+6),7)+MOD((19*MOD(A1,19)+15),30), MOD((2*MOD(A1,4)+4*MOD(A1,7)+6*MOD((19*MOD(A1,19)+15),30)+6),7)+MOD((19*MOD(A1,19)+15),30)-9)) სადაც: A1 — საძიებელი წელია. მარადიული ცხრილი შენიშვნა: ცხრილით მიღებული თარიღები შეესაბამება ძვ. სტილს. აღდგომის დაანგარიშება „მარადიული ცხრილითაც“ შეიძლება. ამ ცხრილით სარგებლობისას მოცემული კალენდარული წლის ნომერი (N) უნდა გაიყოს 28-ზე და 19-ზე. მიღებული ნაშთები უნდა მოვიძიოთ შესაბამისად ჰორიზონდალურ და ვერტიკალურ ველებში. 2015/28=71 მთელი 27/28 ანუ ჰორიზონტალურ ველში 28-ის განაყოფის ნაშთებში უნდა მოვძებნოთ რიცხვი 27. 2015/19=106 მთელი 1/19 ანუ ვერტიკალურ ველში 19-ის განაყოფის ნაშთებში უნდა მოვძებნოთ რიცხვი 1. აღნიშნული ციფრები „27“ და „1“, ცხრილში იკვეთება 30 მარტის (ძვ. სტილით) ადგილას, რაც შეესაბამება ზევით გამოთვლებს. ლიტერატურა რესურსები ინტერნეტში ქრისტეს აღდგომა (საბავშვო) ; წმინდა იოანე დამასკელი აღდგომის შესახებ; „მოველი აღდგომასა მკვდრეთით“ - გაზეთი „საპატრიარქოს უწყებანის დამატება ბავშვებისათვის“ ; რატომ არის აღდგომა და მასთან მიმართებაში მყოფი დღესასწაულები მოძრავი? www.tveni.ge; გამოთვალე აღდგომის თარიღი მოცემული წლისთვის სქოლიო ქრისტიანული დღესასწაულები გარდამავალი დღესასწაულები ქრისტიანობაში


საღვთო განგებამ აკმარა ნერსეს ტანჯვა და ტყვეობა, მისი გაწამებული ხალიფა მოკვდა და ახალმა ნება დართო სამშობლოში დაბრუნებულიყო. ამ გარემოებამ ცხადი გახადა ნერსეს გავლენა აბოზე. აბომ იგრძნო, რომ მისი ცხოვრება ბაღდადში ნერსეს გარეშე აუტანელი იქნებოდა, ამიტომ გადაწყვიტა, შელეოდა ყველაფერს - მშობლებსაც, ნათესავებსაც, სამშობლოს სიყვარულსაც და მხურვალედ სთხოვა ნესრეს, ნუ დამტოვებ სიბნელეში, წამიყვანე შენს სამშობლოში და მიყოლე შენს მსახურთა რიცხვშიო. აბომ ქართლში მოსვლის უმალ ხელი მიჰყო ქართული ენის შესწავლას და, როგორც მოწყურებული ირემი წმინდა წყაროს, ისე დაეწაფა ძველსა და ახალი აღთქმის საღმრთო წერილის წიგნების კითხვას. ისევ მოუნათლავს აბოს კაცი ვერ უსწრებდა თბილისში წირვა-ლოცვაზე მისვლას და არაფერს არ სტოვებდა სახარება-სამოციქულოდან გაგონებულს, რომ არ გამოეკითხა და არ შეეგნო მისი აზრი.


text: რუსეთი სირიაში "სამხედრო ექსპერტების" ყოფნას ადასტურებს იმ დროს, როცა დასავლეთის შეშფოთება იზრდება იმასთან დაკავშირებით, რომ პრეზიდენტ ბაშარ ალ-ასადისადმი რუსეთის სამხედრო ძალების მხარდაჭერა სულ უფრო ღრმავდება, რუსეთმა დაადასტურა, რომ მისი სამხედრო ძალების წევრები სირიაში იმყოფებიან. საგარეო საქმეთა სამინისტროს პრეს მდივანმა მარია ზახაროვამ დღევანდელ განცხადებაში თქვა, რომ "რუსი სამხედრო ექსპერტები" სირიელ სამხედროებს რუსული შეიარაღების და სხვა აღჭურვილობის გამოყენების დაუფლებაში ეხმარებიან. მან თქვა, რომ რუსეთს სირიასთან "სამხედრო-ტექნიკური თანამშრომლობა" არასდროს დაუმალავს და ორმხრივი შეთანხმებების თანახმად "დიდი ხნის განმავლობაში ამარაგებდა იარაღით და სამხედრო აღჭურვილობით". მან აღნიშნა, რომ სირიის პორტ ტარტუსში, რუსეთის სამხედრო ფლოტს "მატერიალურ-ტექნიკური უზრუნველყოფის" ობიექტი გააჩნია.


text: გახარია ბერას გაკრრიტიკებას "აბსოლუტურად მიუღებელს" უწოდებს 17:21 27 მაისი 2020 19:15 23.10.2019 მოკლე ბმულის მიღება https://sputnik-georgia.com/society/20191023/246832657/gaxaria-beras-gadawyvetilebaze-sazogadoebis-reaqcias-absoluturad-miuRebels-uwodebs.html გიორგი გახარიამ შეახსენა ბერა ივანიშვილის კრიტიკოსებს, რამდენი სიკეთე აქვს გაკეთებული მის ოჯახს საქართველოსთვის თბილისი, 23 ოქტომბერი — Sputnik. საქართველოს პრემიერ-მინისტრმა გიორგი გახარიამ უსამართლობა უწოდა კრიტიკის იმ ტალღას, რომელიც მმართველი პარტიის დამფუძნებლისა და საქართველოს ყველაზე მდიდარი ადამიანის ვაჟს - ბერა ივანიშვილს დაატყდა იმის გამო, რომ მან ამაზონის ჯუნგლების აღდგენის ფონდში 1 მილიონი დოლარის გადარიცხვა გადაწყვიტა. მუსიკოსმა და პროდიუსერმა ბერა ივანიშვილმა თავისი გეგმების შესახებ განაცხადა ვიდეოში, რომელიც Instagram-ის საკუთარ აკაუნტზე გამოაქვეყნა. ამ სიახლეს დიდი რეზონანსი მოყვა. ზოგი წერდა სოციალურ ქსელებში, რომ უმჯობესია ბორჯომის ტყეები გადაერჩინა, სხვები ობლებისა და ღარიბების დახმარებას ურჩევდნენ, "ამ დროს, როდესაც პოლიტიკური კონიუნქტურიდან გამომდინარე, ახალგაზრდა ადამიანის ქველმოქმედება ხდება პოლიტიკური თავდასხმის საგანი, აბსოლუტურად მიუღებელია და უფრო მეტსაც გეტყვით – ეს არის ის მცდელობა ამოტრიალებული რეალობის, როდესაც ტყუილს სიმართლეს ვეძახით და სიმართლეს საერთოდ ვერ ვხვდებით რა უნდა დავარქვათ", - განაცხადა გახარიამ. მისი თქმით, მიუღებელია და უსამართლობაა ბერას გადაწყვეტილების გაკრიტიკება, რომლის ოჯახმა საქართველოს ისტორიული მემკვიდრეობის შესანარჩუნებლად ასობით მილიონი დოლარი დახარჯა და ახლა ქვეყნის განათლების სისტემას ეხმარება. ახლახან ბიძინა ივანიშვილის ფონდმა "ქართუმ" ქუთაისში საგანმანათლებლო კომპლექსის ასაშენებლად 1 მილიარდი ევრო გადარიცხა. ბერა ივანიშვილი ნიგერიელი გოგონას ნათლია გახდა – ფოტოები "ყველას უნდა გვახსოვდეს, ეს არ არის რაღაც ჰაერიდან მოტანილი ციფრები – სამ მილიარდ დოლარზე მეტია ქველმოქმედებაში დახარჯული და შეუძლებელია, როდესაც ქველმოქმედების აქტზე ხდება პოლიტიკური შეტევა, უბრალოდ, გაურკვეველია და უსამართლოა", – განაცხადა გიორგი გახარიამ.


text: შეიძლება თუ არა 8 თვის და 10 დღის ბავშვს სოფლის რძ... | ბავშვის კვება - მკურნალი.გე -წლამდე ასაკის ბავშვს მიეცით ქარხნულ რძეზე დამზადებული ხაჭო. -გამარჯობათ. მყავს 8 თვის პატარა და გთხოვთ მითხრათ ამხელა ბავშვის მენიუ რას უნდა ჭამდეს. -მოგესალმებით, ჩემი პატარა 7 თვიანი დაიბადა, ახლა არი 5 თვის და 2 კვირის, ვაშლის წვენს ვაძლევ 20 გრამს და კუჭში თხლად გადის, აღარ მივცე ვაშლი? ეს როგორ დავარეგულიროთ? ვაშლი ხომ... - 6 თვის არის ბავშვი და ვაძლევ ჰიპის ჩაის ჰაინცის პეჩენიით და როდიდან მივცე ჩვეულებრივი ჩაი? -გამარჯობათ. მყავს 5თვის გოგონა, ბუნებრივ კვებაზე.მაინტერესებს მისი კვების რაციონი.წინასწარ დიდი მადლობა - მყავს 1,2 თვის პატარა.10,8 კგ და ძალიან ცელქი და ჯიუტი უკვე და გვაქვს ორი პრობლემა,ძალიან გთხოვთ იქნებ დამეხმაროთ.. ვერანაირად ვერ გადავაჩვიე ღამით კვებას და ვერ მივაჩვიე კოვზს.კვების გრაფიკი ასეთი...


“მესიჯი, რომელიც ჩემს სალანძღავად შეიმუშავეს, მდინარაძემ მე გამომიგზავნა” – ცნობის ფურცელი “მესიჯი, რომელიც ჩემს სალანძღავად შეიმუშავეს, მდინარაძემ მე გამომიგზავნა” საპარლამენტო ფრაქცია „ქართული ოცნების“ თავმჯდომარე მამუკა მდინარაძემ, ჩემს სალანძღავად შემუშავებული მესიჯი „ვოტსაფში“ შემთხვევით მე გამომიგზავნა, – ამის შესახებ პარლამენტის დეპუტატმა ეკა ბესელიამ გადაცემა „დიანა ტრაპაიძის დღის ამბებში“ განაცხადა. “ჩემთან დაკავშირებთ, როგორც ჩანს მომზადდა მესიჯი და მამუკა მდინარაძემ გზავნიდა იქ, სადაც იგზავნება ხოლმე მესიჯები და მოვიდა ჩემს „ვოტსაფში“, სადაც ეწერ ეკა ბესელია და იწყებოდა ლანძღვა გინება, რა უნდა ილაპარაკონ ეკა ბესელიაზე. წავიკითხე და მივხვდი რომ შეცდომით გამოაგზავნა. ჩემთან დაკავშირებით შემუშავდა მესიჯი, დამწკრივდნენ ეს უმწიფარი ბიჭები, მართლა არაკაცები, რას დაემსგავსნენ, დამწკრივდნენ და დილიდან აკეთებენ ამ სამარცხვინო კომენტარებს. ზუსტად იგივეა გამოგზავნილი რაც ილაპარაკა მდინარაძემ კობახიძემ, ვოლსკიმ... ვოლსკი არ გამორჩეს ახლა, ზარდიაშვილის დონეზეა უკვე დასული. ძველი ბიჭის ხმით ილაპარაკოს ეკა ბესელიაზე და მერე მაგარი და ღირსეული პოზიცია ექნება. მშვიდობაში მასაც ეს როლი. მე ამათ რომ ვიყურებ მეცინება, ნახეთ რა დღეში არიან, რას დაემსაგავსა ეს ყველაფერი. მრცხვენია მართლაც რომ ამ პარტიაში ამდენი წელი ვიყავი.... ამ მესიჯში წერია, როგორ უნდა მლანძღონ და მთათხონ... მერე მივწერე მდინარაძეს, ეს მესიჯი მე უნდა გავახმოვანო თქო? მერე ამას მოყვა მისი ახსნა განმარტებები და ბოდიშები. ვის რაში უნდა მისი ბოდიშები”, – განაცხადა ეკა ბესელიამ. ეკა ბესელიამამუკა მდინარაძემესიჯი0 შვედეთში საქართველოს მოქალაქის მკვლელობის უმძიმესი დეტალები ეკა ბესელია: ახლა მიფრთხილდით! cnobisfurceli ოქტომბერი 9, 2019 ოქტომბერი 9, 2019 კახა კალაძე: სამწუხაროა ის ყველაფერი, რაც ხდება ემზარ კვიციანი: გაძლევ პირობას მე ვიქნები შენი ადვოკატი


text: ბორჯღალოსნებს ბობოლა ირლანდიასთან ტესტი 7:49 დაუჯდა - 24 Hours ბორჯღალოსნებს ბობოლა ირლანდიასთან ტესტი 7:49 დაუჯდა "ჩვენთვის დიდი პატივია მომავალ მატჩში მონაწილეობა და ვიცით, რადაც არ უნდა დაგვიჯდეს, მსოფლიოში ერთ-ერთ საუკეთესო გუნდთან ჩვენი შესაძლებლობების მაქსიმუმი უნდა გამოვიყენოთ და კარგად ვითამაშოთ", - ირლანდიასთან დღევანდელ ტესტ-მატჩამდე აცხადებდა ბორჯღალოსანთა ახალზელანდიელი დამრიგებელი მილტონ ჰეიგი. საქართველოს მორაგბეთა ნაკრებმა ბობოლა ირლანდიასთან ტესტი ერთი კვირის წინათ ტონგასთან ჩატარებული შეხვედრისგან განსხვავებით ლაღად დაიწყო, "სამყურებს" დიდი ბრძოლაც გაუმართა და საკუთარ ჩასათვლელ ხაზთან კედელივით აღიმართა, ირლანდიას კი ფონს გასასვლელად სამი ჯარიმა დაუთმო. ბორჯღალოსნებმა მსოფლიო რეიტინგის მეხუთე ნომერთან და ექვსი ერის მოქმედ ჩემპიონთან პირველი ტაიმი იმავე ჯარიმების წყალობით 0:9 წააგო. ერთი ჯარიმის დარტყმის საშუალება მერაბ კვირიკაშვილსაც მიეცა, მაგრამ უხერხული კუთხიდან დარტყმულმა ძელებს შორის ვერ გაიარა. ბოლო წუთზე კი მორიგი ჯარიმისთვის ინგლისელმა მსაჯმა ჯეი პი დოილმა გიორგი ბეგაძე გაასინბინა, რაც იმას ნიშნავდა, რომ საქართველოს ნაკრები მეორე ტაიმს კაცნაკლული დაიწყებდა. ირლანდიასთან რომ უშანსოდ ვიქნებოდით, ამას წინასწარ შეგუებულები ვიყავით, უმთავრესი მიზანი იმ გამოცდილების შეძენა იყო, რომელსაც ასე ვსაჭიროებთ ბობოლა გუნდებთან ბურთაობით. გამოგვდიოდა მჭიდროდ თამაში, მოწოდების სიმაღლეზე იყო შერკინება. თამამად შეიძლება ითქვას, რომ შერკინებაში მეტოქე დავჯაბნეთ, სხვა დანარჩენში კი ირლანდიელთა ოსტატობა გამოდგა კარგი სანახავი. მილტონ ჰეიგის რაზმმა მეორე ტაიმში ირლანდიელთა შეტევებს ვეღარ გაუძლო. ამას დაერთო სინბინებიც და ბოლოს ტრავმაც. პირველი ტაიმის ბოლო წუთზე დაანონსებული გიორგი ბეგაძის 10-წუთიან გაძევება იმით გაგრძელდა, რომ მეორე ტაიმის ორ წუთში მასპინძლებმა პირველად გადაკვეთეს ქართველთა ჩასათვლელი ხაზი, 50-ე წუთზე კი მეორედ. ექვს წუთში საქართველოს ჯერიც დადგა - გიორგი ნემსაძემ მოედანს დაბრუნებული ბეგაძის პასი შეიფერა და ირლანდია დაალელოვა, მერე კვირიკაშვილმა გარდასახვაც მიაყოლა და 23:7. ჩვენს შემთხვევაში ანგარიშის გაზრდა შეუძლებელი აღმოჩნდა, ირლანდიამ კი სტუმართა ლელოს ოთხით უპასუხა, შუალედში კი დიმიტრი ბასილაია გაასინბინეს, რამაც ისედაც კარგად მობურთალ მეტოქეს უპირატესობა მისცა. ამას დაემატა ისიც, რომ ერთ-ერთი იერიშისას დაგვიშავდა ლაშა მალაღურაძე, რომელიც საკაცით გასაყვანი გახდა. შეცვლების ლიმიტის ამოწურვის გამო ბორჯღალოსნებს 13 კაცის ამარა მოუწიათ თამაშის გაგრძელება. ამ შემთხვევაში ირლანდიასთან არათუ საქართველოს, ნებისმიერ ბობოლა გუნდი ვერ გაუწევდა "სამყურებს" წინააღმდეგობას. ფაქტია, ირლანდიამ ერთი ლელოს გარდა ყველა დანარჩენი მაშინ მიითვალეს, როდესაც ბორჯღალოსნები კაცნაკლულები იყვნენ. ბევრი რომ არ გავაგრძელოთ, მასპინძლებმა "ავივაზე" 49:7 გაიმარჯვეს. ირლანდია - საქართველო 49:7 (9:0) საქართველო: 15. მერაბ კვირიკაშვილი, 14. თამაზ მჭედლიძე (23. მურაზ გიორგაძე), 13. დავით კაჭარავა (კაპ), 12. მერაბ შარიქაძე, 11. სანდრო თოდუა, 10. ლაშა ხმალაძე (22. ლაშა მალაღურაძე), 9. გიორგი ბეგაძე (21. ვაჟა ხუციშვილი); 1. მიხეილ ნარიაშვილი (17. ზურაბ ჟვანია), 2. შალვა მამუკაშვილი (16. სიმონ მაისურაძე), 3. დავით ქუბრიაშვილი (18. ლევან ჩილაჩავა) 4. კოტე მიქაუტაძე (19. ლევან დათუნაშვილი) 5. გიორგი ნემსაძე, 6. გიორგი თხილაიშვილი, 7. ვიტო კოლელიშვილი (20. გიორგი ჩხაიძე), 8. დიმიტრი ბასილაია.


Poker ფორუმი - მიმოხილვა საუკეთესო მსოფლიოში _ Texas Holdem Poker


თემა აქტუალური კადრებისსოციალურ ქსელში გავრცელების შემდეგ გახდა. შეკრებილები ცხოველების მიმართ არასათანადო მოპყრობაზე საუბრობენ და ფაქტის გამოძიებას ითხოვენ. ამბობენ რომ ქალაქში ძაღლები ხშირად იკარგება. ვარაუდობენ რომ მას იჭერენ, კლავენ და შემდეგ პილიეთილენის პარკით ორმოში ათავსებენ. აქციის მონაწილეებმა მოედანზე ძაღლებიც მიიყვანეს. ბრალდებესბ უსაფუძვლოს უწოდებენ ბათუმის მერიაში. უწყებაში განმარტავენ, რომ ძაღღლების დაძინება მხოლოდ კანონით გათვალისწინებულ შემთხვევებში ხდება.


text: ილია სიმონის ძე აგლაძე (აღლაძე) (დ. 1872, თბილისი — გ. 15 ივლისი, 1948, წაღვერი) — ქართველი პუბლიცისტი, ჟურნალისტი, მთარგმნელი. ბიოგრაფია სწავლობდა თბილისის სასულიერო სემინარიაში, მაგრამ ვერ დაამთავრა, გარიცხეს „მგლის ბილეთით“, როგორც პოლიტიკურად არასაიმედო. მისი თარგმანები, ფელეტონები, პუბლიცისტური წერილები იბეჭდებოდა 1894 წლიდან. 1894-1902 წლებში მუშაობდა ილია ჭავჭავაძის „ივერიაში“. 1908-1910 წლებში აგლაძე „დროებისა“ და მისი სურათებიანი დამატების რედაქტორია. იყო „ქართველთა შორის წერა-კითხვის გამავრცელებელი საზოგადოებისა“ და ქართული დრამატული საზოგადოების გამგეობის აქტიური წევრი. თვითმპყრობელობის წინააღმდეგ მიმართული სტატიებისათვის მეფის მთავრობა დევნიდა. 1910 წელს დააპატიმრეს. 1917 წლამდე გადასახლებაში იყო. 1920–1923 წლებში აირჩიეს საქართველოს მწერალთა კავშირის საბჭოს წევრად. საქართველოში საბჭოთა ხელისუფლების დამყარების შემდეგ მუშაობდა „კომუნისტის“, „ლიტერატურული საქართველოსა“ და „მნათობის“ რედაქციებში. აგლაძემ თარგმნა პუშკინის, ი. ტურგენევის, ლ. ტოლსტოის, ა. ჩეხოვის, მ. გორკისა და სხვ. თხზულებანი. დაკრძალულია მწერალთა და საზოგადო მოღვაწეთა დიდუბის პანთეონში. რესურსები ინტერნეტში ლიტერატურა ზ. ბაბუნაშვილი, თ. ნოზაძე, „მამულიშვილთა სავანე“, გვ. 31, თბ., 1994 დიდუბის პანთეონში დაკრძალულები ქართველი მთარგმნელები დაბადებული 1872 გარდაცვლილი 15 ივლისი გარდაცვლილი 1948 ი ქართველთა შორის წერა-კითხვის გამავრცელებელი საზოგადოების წევრები საქართველოს საისტორიო და საეთნოგრაფიო საზოგადოების წევრები


text: სამხრეთკორეულმა მინისერიალმა "ჯოჯოხეთმა" "კალმარის თამაშს" გაუსწრო და Netflix-ის ისტორიაში ყველაზე პოპულარული პროექტი გახდა | imedinews imedi / 27 ნოემბერი 2021, 09:20 / სანდო წყარო 19 ნოემბერს გამოსულმა სერიალმა პრემიერიდან 24 საათის განმავლობაში რეიტინგის პირველი პოზიციები 80-ზე მეტ ქვეყანაში დაიპყრო. სერიალის სიუჟეტის თანახმად, მონსტრები ნადირობენ ცოდვილებზე, რომლებმაც საკუთარი გარდაცვალების ზუსტი დრო იციან, და მათ ჯოჯოხეთში გზავნიან.


text: Feed - Error "პრიმა მედი" - ნოვატორი კავკასიის რეგიონში ნათია შავდია კომპანია "პრიმა მედის" დამფუძნებელი ფრანგულ ბიოტექნოლოგიურ ფირმას "Biomerieux" ერთსაუკუნოვანი ისტორია აქვს და დღესდღეობით წარმოადგენს მსოფლიო ლიდერს მიკრობიოლოგიასა და იმუნოლოგიაში. საქართველოში და, შეიძლება ითქვას, ზოგადად პოსტ-საბჭოთა სივრცეში "Biomerieux"-ს პროდუქციის პირველი პრეზენტაცია სამედიცინო საზოგადოების წინაშე განხორციელდა 15 წლის წინ სამედიცინო ცენტრი "ციტო"–ს მიერ, რომელიც დღემდე სამედიცინო ტექნოლოგიების ნოვატორია საქართველოში. 2001 წელს შეიქმნა შპს "პრიმამედი" სამედიცინო ცენტრ "ციტო"-ს შვილეული კომპანია, რომელიც წარმოადგენს ფრანგული ბიოტექნოლგიური ფირმა "Biomerieux"-ს ექსკლიუზიურ დისტრიბიუტორს საქართველოში და "Biomerieux"-ს წარმომადგენლობების აქტივობის მხრივ პირველია კავსკასიის რეგიონში. პროფესიით ექიმი ნათია შავდია "პრიმამედის" დამფუძნებელი და ხელმძღვანელია. საფრანგეთის სახელმწიფო სამეცნიერო კვლევითი ინსტიტუტის "ინსერმის" თანამშრომელმა საქართველოში დაბრუნებისთანავე გადაწყვიტა დაეფუძნებინა თანამედროვე ტექნოლოგიებით აღჭურვილი სამედიცინო ლაბორატორია - სამედიცინო ცენტრი "ციტო", რომელიც განსხვავებული იქნებოდა საქართველოში არსებული კლინიკური ლაბორატოირებისგან, არა მხოლოდ დასავლური მენეჯმენტის სტილით, პროფესიონალი კადრებით, არამედ მსოფლიო ლიდერად აღიარებული ფირმის მიერ წარმოებული ტექნოლოგიებით. რამდენიმე წლის შემდეგ კი 2001 წელს ქალაბტონი ნათია შავდიას ინიციატივით დაფუძნდა სადისტრიბუციო კომპანია "პრიმამედი" – ფრანგული ფირმა "Biomerieux" ექკლიუზიური წარმომადგენელი საქართველოში ნათია შავდია: პრიმამედი წარმოადგენს ფრანგული ბიოტექნოლოგიური ფირმის "Biomerieux" ექსკლუზიურ დისტრიბიუტორს. ჩვენ ვუზრუნველყობთ აპარატურის , ტეს-სიტემების რეგისტრაციას კანონმდებლობის გათვალსიწინებით, დამკვეთთა პერსონალის ტრენინგს, ტექნიკურ მომსახუროებას. სურვილის შემთხვევაში დამკვეთს ჩვენ ვთავაზობთ მომსახურეობას, ლაბორატორიების დაგეგმარებით დაწყებული აქტიურ მუშაობამდე მიყვანით დამთავრებული. ამის მაგალითია კახეთში, გურჯაანის რაიონში დაარსებული ქართულ ფრანგული სამედიცინო ცენტრი "იონი კახეთის განვითარებისათვის", რომლის გახსნაში და შემდგომ მუშაობაში აქტიური როლი ითამაშა ჩვენმა ორგანიზაციამ. ჩვენ დისტრიბუციის მთელი ქსელი გვაქვს. შესაბამისად, ნებისმიერი მსურველი ჩვენი კლიენტია. საფრანგეთის მხარე რამდენად აკვირდება თქვენს საქმიანობას? ჩვენ "Biomerieux"-ს სათავო ოფისთან ყოველდიურად გვაქვს ურთიერთობა. მათგან ვიღებთ ახალ ინფორმაციებს, ყოველდღიური მუშაობისათვის საჭირო დოკუმენტაციას. ყოველწლიურად გაწერილი გვაქვს ტრენინგები ჩვენი გაყიდვების მენეჯერისა და ტექნიკური პეროსონალისთვის ზოგადად, საფრანგეთთან მჭიდრო კონტაქტი მაქვს. მყავს ბევრი მეგობრები; ჩემი შვილები იქ ცხოვრობენ, განათლებაც იქ მიიღეს და სამუშო კარიერის გაგრძელებასაც საფრანგეთში გეგმავენ. ასე რომ ოჯახის გამოც ხშირად მიწევს ჩასვლა. - გიორგი კვირიკაშვილი: ბიატლონის ტრასა და ჰოკეის 1000-კაციანი დარბაზი დაპროექტდება ბაკურიანში, ასევე აღდგება ტრამპლინის ტრასა - "2017 წელს დავიწყებთ კობიდან გუდაურის მიმართულებით საბაგიროების მშენებლობას და შესაძლოა, დასრულებაც იმავე წელს მოვასწროთ" - საგნის გამოცდაზე 17 137 მასწავლებლიდან და მასწავლებლობის მსურველიდან ზღვარი 3 464-მა გადალახა - მარნეულში სპეციალისტებმა სხვადასხვა დასახელების სურსათის 13 ნიმუში აიღეს და საბანკეტო დარბაზის მაცივრები დალუქეს - „სამინისტროს მიზანს მხოლოდ პედაგოგთა „გამოცდა-გაკონტროლება” არ წარმოადგენს“ - ახალი ინიციატივა პედაგოგებისთვის


text: ნიღაბი (დასაკრძალი) დასაკრძალავი ნიღაბი, მიცვალებულის სახეზე დასაფარებელი. წინაპართა კულტთან და საიქიო ცხოვრებაზე წარმოდგენებთან დაკავშირებული ეს ჩვეულება ფართოდ იყო გავრცელებული სხვადასხვა ხალხში სხვადასხვა დროს. ხის, თიხის, თაბაშირისა და ოქროს ნიღბები. ნაპოვნია ძველი ეგვიპტის სამაროვნებზე, ოქროს ნიღბები — მიკენის შახტურ სამარხებში (ძვ. წ. XVI საუკუნე), ირანის ტერიტორიაზე და კუნძულ სამოსზე (ძვ. წ. VI საუკუნე). ნიღბები აღმოჩენილია ნინევიაში, კართაგენში და სხვა ადგილებში, აგრეთვე ძველ მექსიკისა და პერუს სამარხებში. ნიღაბს ხმარობდნენ ეტრუსკებიც და მოგვიანებით ძველი რომაელებიც. ყოფილ სსრკ-ის ტერიტორიაზე ოქროს ნიღბები ნაპოვნია ოლბიასა და პანტიკაპეონში. ძვ. წ. I ატასწლეულის დასასრულიდან ახ. წ. VII-VIII საუკუნამდე მიცვალებულთა სახის ნიღბებით დაფარვის ჩვეულება ჰქონია ციმბირის ზოგიერთ ხალხსაც. ნიღაბი უმეტესად პორტრეტულია. ნიღბის თავისებურ, გამარტივებულ სახეობად შეიძლება ჩაითვალოს ლითონის (ჩვეულებრივ ოქროს) ფორფიტები, რომლებსაც მიცვალებულს ბაგეებსა და თვალებზე აფარებდნენ ძველ სამყაროს მთელ რიგ ქვეყნებში, მათ შორის საქართველოშიც ძვ. წ. II ათასწლეულიდან ანტიკური ხანის დასასრულამდე. საქართველოში აღმოჩენილია ადრინდელი ანტიკური ხანის (ძვ. წ. V-IV სს.) ბაგეებისა და თვალის საფარები — ელექტრუმისა და ვერცხლის რომბული ფირფიტები (ალგეთისა და ყანჩაეთის სამარხები). ოქროს თხელი ფურცლისაგან გამოჭრილი ოვალური ბაგის საფარი და წყვილი თვალის საფარი აღმოჩნდა მცხეთაში, 1958 წელს გათხრილ ერთ-ერთ მდიდრულ ქვის სამარხში. ასეთივე მაგის საფარები ნაპოვნია მცხეთის, ურბნისის სამაროვნების რამდენიმე სამარხში, რომლებიც I საუკუნით თარიღდება. ლიტერატურა[რედაქტირება] - გაგოშიძე ი., ქსე, ტ. 7, გვ. 451, თბ., 1984


text: მსოფლიოში ერთ-ერთი სამოთხე საქართველოში, 13 სართულიანი მღვიმე რომელიც 70 %-ს არ უნახავს » News Mcvane.Ge მთავარი გვერდი » საინტერესო ბმულები » მსოფლიოში ერთ-ერთი სამოთხე საქართველოში, 13 სართულიანი მღვიმე რომელიც 70 %-ს არ უნახავს მსოფლიოში ერთ-ერთი სამოთხე საქართველოში, 13 სართულიანი მღვიმე რომელიც 70 %-ს არ უნახავს თარიღი: 24-02-2018, 15:56, ქუთაისიდან 24 კილომეტრში, ზღვის დონიდან 320 მეტრზე უნიკალური ადგილი ცუცხვათის მღვიმე მდებარეობს. 3. ქარაფში გახსნილი სამი მღვიმე (მოაჯირიანი, ღამურებისა და დათვის – VII-IX სართულები), რომლებიც ატარებენ ფეოდალიზმის ხანაში სიმაგრეებად გამოყენების ნიშნებს – შენახულია ქვითკირის კედლები, გამოჭრილი საფეხურები, ქვევრების ნატეხები. აქვე ღამურების დიდი კოლონიაა. თავისი სიძველითა და სართულების რაოდენობით ცუცხვათის მღვიმოვანი ერთ-ერთი პირველია მსოფლიოში . ამ საოცარ ადგილას შემონახულია ქვითკირის კედლები, ქვევრის ნატეხები. სიძველითა და მრავალსართულიანობით ცუცხვათი ერთ-ერთი პირველი მღვიმეა მსოფლიოში, მაგრამ სამწუხაროდ ქართველებში დიდი პოპულარობით არ სარგებლობს და სავარაუდოდ მოსახლეობის 70 %-ს არ უნახავს.


text: ენციკლოპედია ( enkyklios paideia — ცოდნის წრე) — მეცნიერული გამოცემა (ჩვეულებრივ, ლექსიკონის სახით), რომელიც ასახავს ადამიანის ცოდნისა და პრაქტიკული საქმიანობის ყველა ძირითად სფეროს (უნივერსალური ენციკლოპედია) ან რომელიმე ცალკეულ დარგს (დარგობრივი ენციკლოპედია). ტერმინი „ენციკლოპედიის“ მნიშვნელობა ისტორიულად იცვლებოდა. ანტიკურ ხანაში „ენციკლოპედია“ აღნიშნავდა ე. წ. შვიდ თავისუფალ ხელოვნებას (გრამატიკა, რიტორიკა, დიალექტიკა ანუ ლოგიკა, გეომეტრია, არითმეტიკა, მუსიკა და ასტრონომია). XVI საუკუნეში დასავლეთ ევროპაში „ენციკლოპედია“ დაახლოებით ნიშნავდა „სხვადასხვა შინაარსის კრებულს“. შემდგომ თანდათან შეიძინა ცოდნათა კლასიფიკაციის მნიშვნელობა და მოგვიანებით გამოიკვეთა მისი დღევანდელი სახე. სტრუქტურის მიხედვით ენციკლოპედია შეიძლება იყოს სისტემური (როდესაც მასალა განლაგებულია დარგობრივად) და ანბანური (როდესაც მასალა განლაგებულია ანბანთრიგზე). ადრეული ნაშრომები ენციკლოპედიური ხასიათის ნაშრომები გვხვდება ჯერ კიდევ ძვ. წ. II ათასწლეულშის II მეოთხედში ეგვიპტეში, ძვ. წ. XII–X საუკუნეებში ჩინეთში თავისებური ტერმინოლოგიური ლექსიკონების სახით; ძვ. საბერძნეთში თავისი მრავალმხრივობით ენციკლოპედიური იყო დემოკრიტესა (ძვ. წ. 460 — ძვ. წ. 370) და არისტოტელეს (ძვ. წ. 384 — ძვ. წ. 322) ნაშრომები; ძვ. რომში ერთ-ერთი პირველი ენციკლოპედია იყო მარკუს ტერენციუს ვარონის (ძვ. წ. 116 — ძვ. წ. 27) 9 წიგნისაგან შემდგარი თხზულება „დისციპლინები“. ყველაზე ადრეული არაბულენოვანი ენციკლოპედია არის უზბეკური წარმომავლობის ფილოსოფოსის ალ-ფარაბის (დაახლოებით 870-950) „მეცნიერებათა ნუსხა“; ტაჯიკმა მეცნიერმა იბნ სინამ დაწერა ენციკლოპედიური ტრაქტატი „დონიშნომა“ („ცოდნის წიგნი“), XV საუკუნის დასაწყისში ჩინეთში გამოიცა დიდი ენციკლოპედიური ლექსიკონი „იუნ-ლე და დიანი“; შუა საუკუნეების დასავლეთ ევროპიდან ჩვენამდე მოაღწია ბევრმა სხვადასხვა სისტემურმა ენციკლოპედიამ. მ. შ. უდიდესი იყო ე. წ. „დიდი სარკე“, შედგენილი დომინიკელი ბერის ვინცენტო ბოველის მიერ (1190 — დაახლოებით 1264); XIV-XVI საუკუნეებში შეიქმნა სისტემური ენციკლოპედიები როგორც ლათინურ, ისე სხვა ენებზე. საქართველოში ენციკლოპედიურ და ლექსიკოგრაფიულ საქმიანობას დიდი ხნის ტრადიცია აქვს. ჯერ კიდეე შორეულ შუა საუკუნეებში ფილოსოფიურ-თეოლოგიურ და საისტორიო-ჰაგიოგრაფიულ თხზულებებს თითქმის ყოველთვის ერთვოდა ენციკლოპედიური ხასიათის კომენტარი. სამეცნიერო ცნობების, ტერმინების, უცხოურ გეოგრაფიულ სახელთა განმარტებანი უხვად გვხვდება ეფრემ მცირის, იოანე პეტრიწის, არსენ იყალთოელისა და სხვა მოღვაწეთა ნაშრომებში. შემორჩენილია იმავე ხანის თარგმნილ ლექსიკონთა ფრაგმენტები. უდიდესი როლი ითამაშა ქართული საენციკლოპედიო-ლექსიკოგრაფიული მეცნიერების განვითარებაში სულხან-საბა ორბელიანის „ქართულმა ლექსიკონმა“. XVIII საუკუნის მიწურულს ცნობილმა პოეტმა და მწიგნობარმა დავით რექტორმა ენციკლოპედიური მასალით შეავსო საბას ლექსიკონი. ქართული საგანმანათლებლო ცოდნის ისტორიაში განსაკუორებული ადგილი უკავია იოანე ბატონიშვილის ენციკლთპედიურ ნაშრომს „კალმასობას“ (1813-1828 წლები), რომელიც მოიცაეს მაშინდელი ცოდნის თითქმის ყველა დარგს. 1898-1899 წლებში ივანე როსტომაშვილის რედაქციით გამოვიდა მრაეალტომეულად განზრახული, „რუსულ-ქართული ენციკლრპედიური ლექსიკონის“ პირეელი ოთხი წიგნი. XX საუკუნის დასაწყისში მეცნიერებისა და კულტურის განეითარების დონემ, ერთვნული ინტელიგენციის მომძლავრებამ კიდევ უფრო თვბლსაჩინო გახადა ქართული ენციკლოპედიის შექმნის აუცილებლობა. რუსეთის უმაღლეს სასწავლებლებში მოღვაწე ქართველმა მეცნიერებმა ალექსანდრე ცაგარლის, ვასილ პეტრიაშეილისა და ალექსანდრე სასანაშვილის მეთაურობით გადაწყეიტეს გამოეცათ „საქაროეელოს ენციკლოპედია“. შეიქმნა ცნობილ მეცნიეროა და საზოგადო მოღვაწეთა საგანგებო ამხანაგობა, შედგენილი იქნა გამოცემის ვრცელი პროგრამა, მაგრამ მაშინდელ პირობებში ამ პატრიოტულ საქმეს განხორციელება არ ეწერა. სამეცნიერო-ლექსიეოგრაფიულმა მუშაობამ ორგანიზებული და სისტემატური ხასიათი მხოლოდ საბჭოთა ხელისუფლების წლებში მიიღო. 30-იან წლებში ჩეენი ქვვყნის საერთო კულტურული აღმავლობის ფონზე დიდი მნიშენელობა ჰქონდა კომუნისტური პარტიისა და საბჭოოა მმთავრობის გადაწყეეტილებას „დიდი ქართული საბჭთოა ენციკლოპედიის“ გამოცემის შესახებ. ამ დიდ ეროვნულ საქმეში ჩაება რესპუბლიკის მთელი სამეცნიერო საზოგადოებრიობა, 1933 წელს მზად იყო გამოცემის სიტყვანი, უკვე ერთი წლის შემდეგ რედაქციამ დაასრულა I ტომზე მუშაობა, მაგრამ შემდგომ ეტაპზე თავი იჩინა პთლიგრაფიულმა და სხვა სახის მატერიალურ-ტექნიკურმა სიძნელეებმა და ბეჭდვა შეფერხდა. მალე, მოახლთებული მეორე მსოფლიო ომის გართულებულ პირობებში გამოცემაზე მუშაობა შეწყდა. შყმორჩენილია რედაქციის არქივი და სამაკეტოდ დასტამბული ტექსტის ათიოდე თაბახი. თანამედროვე ენციკლოპედიები XVII-XVIII საუკუნეებში პოპულარული იყო პ. ბეილის „ისტორიული და კრიტიკული ლექსიკონი“. 1704 წელს ჯ. ჰერისმა გამოსცა „ტექნიკური ლექსიკონი ანუ ხელოვნებისა და მეცნიერების საყოველთაო ინგლისური ლექსიკონი“. პოპულარობით სარგებლობდა XVIII საუკუნის ფრანგ განმანათლებელ-ფილოსოფოსთა შესანიშნავი ძეგლი „ენციკლოპედია ანუ მეცნიერების, ხელოვნებისა და ხელოსნობის განმარტებითი ლექსიკონი“, რომლის შექმნაში დიდი ღვაწლი მიუძღვის დ. დიდროს, მონაწილეობდნენ აგრეთვე შ. მონტესკიე, ვოლტერი, ჟ. ჟ. რუსო და ლ. დ’ალამბერი. 1768 — 1771 წლებში შოტლანდიელმა მესტამბემ უ. სმელიმ გამოსცა ინგლისის უდიდესი ეროვნული ენციკლოპედიის „ბრიტანიკის“ სამტომეული. დიდი გავრცელება პოვა ბროკჰაუზის „სასაუბრო ლექსიკონმა“, რომელიც გამოვიდა გერმანიაში XIX საუკუნის დამდეგს. პოპულარული იყო აგრეთვე მაიერის ენციკლოპედიური ლექსიკონი. საფრანგეთში მოწონებით სარგებლობს „XIX საუკუნის დიდი საყოველთაო ლექსიკონი“, რომლის რედაქტორი-გამომცემელი იყო პ. ლარუსი; 1885 — 1901 წლებში გამოვიდა „დიდი ენციკლოპედია“ (31 ტ. პარიზი). 1929 — 1939 წლებში იტალიური ენციკლოპედია „იტალიანა“, 1905 — 1930 წლებში — „ესპანური ენციკლოპედია“ და სხვა. XIX საუკუნის II ნახევარში აშშ-ში გამოსცეს „ახალი ამერიკული ენციკლოპედია“; 1903 — 1904 წლებში გამოვიდა ენციკლოპედია „ამერიკანა“. საფრანგეთში 1933 წლიდან გამოდის სისტემური „ფრანგული ენციკლოპედია“ (21 ტომად) და ერთტომეული „პატარა ლარუსი“. ენციკლოპედიები გამოდის ბულგარეთში, უნგრეთში, პოლონეთში და რუმინეთში. რუსეთში XIII საუკუნიდან არსებობდა „გაუგებარი“ სიტყვების ლექსიკონები. XVIII საუკუნეში გამოდიოდა ე. წ. რეალური, გეოგრაფიული, ისტორიული და სხვა ლექსიკონები. 1835 — 1841 წლებში გამოვიდა „ენციკლოპედიური ლექსიკონი“ (17 ტ., გამოცემა ვერ დაამთავრეს). 1847 — 1855 წლებში გამოიცა „საცნობარო ენციკლოპედიური ლექსიკონი“ (12 ტომად), 1899 — ფ. პავლენკოვის ერთტომეული „ენციკლოპედიური ლექსიკონი“. 1890 — 1907 წლებში პეტერბურგში გამოვიდა ბროკჰაუზისა და ეფრონის ენციკლოპედიური ლექსიკონი. საყურადღებოა აგრეთვე გრანატის ენციკლოპედიური ლექსიკონი. 1926 — 1947 წლებში სსრკ-ში გამოიცა „დიდი საბჭოთა ენციკლოპედია“ (I გამოცემა, 66 ტომად), ხოლო 1969 — 1978 წლებში მისი III გამოცემა (30 ტომად). 1953 — 1955 წლებში გამოიცა „ენციკლოპედიური ლექსიკონი“ 3 ტომად, II გამოცემა 2 ტომად — 1963 — 1964 წლებში. სამჯერ — „მცირე საბჭოთა ენციკლოპედია“; გამოვიდა დარგობრივი ენციკლოპედიები: „ტექნიკური ენციკლოპედია“ (26 ტომად, დამატებითი ტომით, 1927 — 1936), „თანამედროვე ტექნიკის ენციკლოპედია“ [მშენებლობა (1964 — 1965, 3 ტომად), „წარმოების ავტომატიზაცია და სამრეწველო ელექტრონიკა“ (1962 — 1965, 4 ტომად)], „ფიზიკის ენციკლოპედიური ლექსიკონი“ (5 ტომად, 1960 — 1966), „მოკლე ქიმიური ენციკლოპედია“ (5 ტომად, 1961 — 1967), „სასოფლო-სამეურნეო ენციკლოპედია“ (IV გამოცემა, 6 ტომად, 1969 — 1975), „დიდი სამედიცინო ენციკლოპედია“ (35 ტომად, 1928 — 1936, II გამოცემა 36 ტომად, 1956 — 1964), „ლიტერატურული ენციკლოპედია“ (10 ტომად, 1929 — 1939, დაუმთავრებელი), „მოკლე ლიტერატურული ენციკლოპედია“ 1 – 9 ტ. (1962 — 1978), „ფილოსოფიური ენციკლოპედია“ (5 ტომად, 1960 — 1970), „საბჭოთა ისტორიული ენციკლოპედია“ (16 ტომად, 1961 — 1976), „პედაგოგიური ენციკლოპედია“ (4 ტომად, 1964 — 1968), „თეატრალური ენციკლოპედია“ (5 ტომად, 1961 — 1967), „მუსიკალური ენციკლოპედია“ (4 ტომად, 1973 — 1978), „საბავშვო ენციკლოპედია“ (III გამოცემა, 12 ტომად, 1971 — 1978; არსებობს მისი II გამოცემის ქართული თარგმანი ქართული მასალის დართვით) და სხვა. XX საუკუნის 60 — 70-იან წლებში სსრკ-ის ცალკეულმა რესლუბლიკებმა გამოსცეს ენციკლოპედიები: „უკრაინული საბჭოთა ენციკლოპედია“ (1959-1965, 17 ტომად), „ბელორუსული საბჭოთა ენციკლოპედია“ (1969 — 1975, 12 ტომად), „ლიტვური მცირე საბჭოთა ენციკლოპედია“ (1966 — 1975, 2 ტომად), ლატვიის მცირე ენციკლოპედია (1967 — 1972, 3 ტომად), „ესტონური საბჭოთა ენციკლოპედია“ (1968 — 1976, 8 ტომად), „სომხური საბჭოთა ენციკლოპედია“ , „მოლდავური საბჭოთა ენციკლოპედია“, „ყაზახური საბჭოთა ენციკლოპედია“, „ლიტვური საბჭოთა ენციკლოპედია“, „აზერბაიჯანული საბჭოთა ენციკლოპედია“ და სხვა. ქართულენოვანი ენციკლოპედიები 1975 წლიდან გამოსვლა დაიწყო „ქართული საბჭოთა ენციკლოპედიის“ 12–ტომეულმა. გამოცემულია აგრეთვე ენციკლოპედიები: „საქართველო“ (1997 წ. I ტომი, 2013 წ. II ტომი; ), „თბილისი“, „საბავშვო ენციკლოპედია“, 8–ტომეული, რომელიც წარმოადგენს ამავე სახელწოდების მქონე რუსულენოვანი ენციკლოპედიის ქართულ თარგმანს. უკანასკნელ წლებში საქართველოში ბევრი ენციკლოპედიური ნაშრომი შეიქმნა, რომლებიც ძირითადად უცხო ენებიდანაა ნათარგმნი. ქართულენოვან ელექტრონულ ენციკლოპედიებში ყველაზე მასშტაბურია ქართული ვიკიპედია, რომელიც დღეისათვის სტატიას შეიცავს. ინტერნეტ-ენციკლოპედიები ინტერნეტის ფართოდ გავრცელებამ სტიმული მისცა ენციკლოპედიური ნაშრომების ვირტუალური ვერსიების შექმნას, მათ შორის არის როგორც ფასიანი, ასევე უფასო ენციკლოპედიები. უკანასკნელი წლების უმნიშვნელოვანესი პროექტია ვიკიპედია, თავისუფალი ენციკლოპედია, რომელსაც რამდენიმე ათასი მოხალისე ქმნის რამდენიმე ათეულ ენაზე. წინამდებარე სტატია ქართული ვიკიპედიიდანაა. თანდათან სულ უფრო პოპულარული ხდება „ქართული ელექტრონული სამედიცინო ენციკლოპედია“ (ლალი დათეშიძის პროექტი ). იგი მოიცავს 30 000 გვერგსა და 6 000 სურათს, და ეხება მედიცინის თითქმის ყველა სფეროს. პოპულარული ენციკლოპედიური გამოცემები ახალი მსოფლიო ლექსიკონი (Neues Weltlexikon) – ავსტრია; ლარუსის დიდი ენციკლოპედია – საფრანგეთი; Dictionnaire encyclopedique Quillet – საფრანგეთი; Meyers Neues Lexikon – გერმანია; ბროკჰაუზის ენციკლოპედია – გერმანია; დიდი პოლონური ენციკლოპედია – პოლონეთი; The Columbia Encyclopedia – აშშ; Collier’s Encyclopedia - აშშ; Chamber’s Encyclopedia – დიდი ბრიტანეთი; ბრიტანიკა (ენციკლოპედია ბრიტანიკა)– დიდი ბრიტანეთი; იტალიური ენციკლოპედია – იტალია; დიდი საბჭოთა ენციკლოპედია (დიდი საბჭოთა ენციკლოპედია) – რუსეთი; მცირე საბჭოთა ენციკლოპედია (Малая Советская Энциклопедия) – რუსეთი; ბროკჰაუზისა და ეფრონის ენციკლოპედიური ლექსიკონი – რუსეთი; იხილეთ აგრეთვე ენციკლოპედიები ენების მიხედვით ლექსიკონი ლექსიკოგრაფია ლიტერატურა ენციკლოპედისტები ენციკლოპედიური ლექსიკონი ენციკლოპედიები


- როგორ დავაღწიოთ ამას თავი?